title: Justus (sarjakuvahahmo)

text: Sarjan vakiohahmoja ovat tyypillisen amerikkalaisen teinipojan Justuksen lisäksi muun muassa kyltymättömästä ruokahalustaan tunnettu Santtu (Jughead) ja Justuksen suosiosta kilpailevat Valpuri (Veronica) ja Helena (Betty). Stereotyyppisiä hahmoja ovat Masa (Reggie, rikas ja leuhka poika), Mosse (Moose, äkkipikainen voimanpesä) ja Nero (Dilton, silmälasipäinen älykkö). Vuosien mittaan sarjassa on ollut useita hahmoja, joita läheskään kaikkia ei ole esiintynyt sanomalehtiversiossa. Suomessa tunnettu sarjakuvalehtien hahmo on nykyisin televisiosarjasta tuttu Sabrina, teininoita, joka esiintyi nimenomaan Justuksessa silloin kun tällä ei ollut omaa sarjakuvalehteä.


title: Justus (sarjakuvahahmo)

text: Sanomalehdissä ilmestyvän Justuksen hahmot ovat selvästi vanhempia kuin sarjakuvalehdissä. Sanomalehtiversio onkin suunnattu monenikäisille, kun sarjakuvalehtiversio on puhtaasti teini-ikäisten sarjakuva.


title: Justus (sarjakuvahahmo)

text: "Archie Andrews" -radiosarjaa esitettiin Yhdysvalloissa vuosina 1943–1953.


title: Justus (sarjakuvahahmo)

text: Suomessa sanomalehtiversio on tunnetumpi, muualla yleensä päinvastoin. Apu-lehti julkaisi sunnuntaisarjaa pitkään, ja arkiversiota tuli monissa maakuntalehdissä. Vaikuttaa että Montanan kuoleman jälkeen kiinnostus Suomessa laimeni. Sarjakuvalehtenä Justusta yritettiin lanseerata 1980-luvun loppupuolella, mutta yli 90 % painoksesta jäi myymättä. Lehteä tuli kaksi numeroa.


title: Justus (sarjakuvahahmo)

text: 1960-luvulla Yhdysvalloissa alkoi piirretty televisiosarja "The Archie Show", jossa vakiohahmot kokosivat yhtyeen nimeltä The Archies. "Yhtye" teki oikeita levyjäkin, joista "Sugar, Sugar" nousi Yhdysvaltain listaykköseksi vuonna 1969.


title: Akryylihappo

text: Akryylihappo eli propeenihappo (CHO, rakennekaava CH=CHCOOH) on muovien ja lateksien valmistuksessa käytettävä kemikaali. Se on väritöntä, pistävän hajuista nestettä Puhdas akryylihappo kovettuu auringon valossa, lämmössä tai monien kemiallisten reaktioiden takia, siksi siihen sekoitetaan kuljetuksen ja käsittelyn ajaksi inhibiittoria (kuten fenotiatsiinia, hydrokinonia tai hydrokinonin monometyylieetteriä eli 4-metoksifenolia). Se jähmettyy myös kylmemmässä kuin 14 °C.


title: Akryylihappo

text: Akryylihapostä käytetään myös nimityksiä "etyleenikarboksyylihappo", "akroleiinihappo", "2-propeenihappo" ja "prop-2-eenihappo".


title: Akryylihappo

text: Akryylihapon moolimassa on 72,07 g/mol, sulamispiste 14 °C, kiehumispiste 141 °C, suhteellinen tiheys 1,05 g/cm (vesi = 1,0 g/cm), hajukynnys 0,09 ppm (0,27 mg/m), leimahduspiste 54 °C c.c., itsesyttymislämpötila 360 °C ja CAS-numero 79-10-7. Akryylihappo liukenee veteen (yli 10 g/l), asetoniin (yli 10 %), bentseeniin, eetteriin, etanoliin (yli 10 g/l) ja kloroformiin.


title: Akryylihappo

text: Akryylihappoa käytetään polyakrylaatin, polymetakrylaatin ja muiden akryylipolymeerien valmistukseen.


title: Akryylihappo

text: Lyhytaikainen altistus aineelle syövyttää silmiä, ihoa ja hengitysteitä.


title: Cruising with Ruben & the Jets

text:
Cruising with Ruben & the Jets on Frank Zappan ja hänen silloisen yhtyeensä The Mothers of Inventionin viides levy vuodelta 1968. Levy on kokonaisuutena parodiaa 50-luvun doo-wopista. "Ruben & the Jets" on kuvitteellinen teinibändi, jonka solistin Ruben Sanon lyhyt elämäkerta on luettavissa levykannesta. Myös pakolliset tanssiaskeleet – kyseessähän on tanssimusiikki – voi opetella levykannesta. Zappa samanaikaisesti sekä piti tällaisesta musiikista että sanoi sitä naurettavaksi.
Vuonna 1973 Los Angelesista kotoisin oleva doo-wop-yhtye tiedusteli Zappalta saisivatko he käyttää "Ruben & the Jets" -nimeä. Zappa suostui, ja vieläpä tuotti yhtyeen kahdesta albumista ensimmäisen.


title: Cruising with Ruben & the Jets

text: Sleepy Sleepers -yhtyeen Sakke Järvenpää on kertonut Zappan albumin olleen ratkaiseva innoite Sleepy Sleepersin perustamisessa.


title: Uncle Meat

text: Uncle Meat on Frank Zappan ja hänen silloisen yhtyeensä The Mothers of Inventionin kuudes levy vuodelta 1969. Levy on pääosin instrumentaalinen, mukana on vain pari surrealistista laulua. Uncle Meat merkitsi sikäli muutosta Zappan uralla, että klassiset ja fuusiovaikutteet alkoivat olla olennainen osa musiikkia. Zappa siirtyi lauluista myös instrumentaalimusiikkiin. Vuoden 1987 CD-versio sisältää lisäkappaleen "Tengo Na Minchia Tanta", sekä lähes 40 minuuttia ääniklippejä levyn nimellä kulkevan elokuvan (joka valmistui vasta 80-luvulla) kohtauksista. Kaikkia faneja kyseiset lisäkappaleet eivät miellyttäneet, sillä osaksi ne rikkovat kuuntelukokonaisuuden, ja ilman näitä lisäyksiä levy olisi saatu mahtumaan yhdelle CD-levylle kahden sijasta.


title: Uncle Meat

text: Zappalle mieluiset lyömäsoittimet (marimba ja vibrafoni) ovat monella raidalla hallitsevassa asemassa. Levyllä on käytetty sen aikaista studiotekniikkaa hyvin luovasti, ja levyä pidetään yhtenä Zappan parhaista. Alkuperäisen levyn nelospuoli koostuu "King Kong"-nimisestä massiivisesta, lähes improvisoidusta fuusiojazz-instrumentaalikappaleesta. Lisäksi levyllä soittaa pari vierailevaa muusikkoa.


title: @450

text: @450 on Digitan rakentama langaton laajakaistaverkko, joka ensimmäisessä vaiheessa perustui Flarionin kehittämään Flash-OFDM-tekniikkaan. Qualcommin ostettua Flarionin vuonna 2005 siirtyi teknologia Qualcommin haltuun. Verkko käyttää NMT-450 -verkon entistä taajuusaluetta, joka on suhteellisen matala taajuusalue ja soveltuu sen myötä suuren alueen kattavan verkon rakentamiseen. Flash-OFDM -tekniikkaa ei ole standardoitu. Vuonna 2010 99 prosenttia suomalaisista asui @450-verkon peittoalueella. 1. kesäkuuta 2010 Digita ilmoitti, ettei se ollut enää kiinnostunut jatkamaan @450-liiketoimintaa. 9. maaliskuuta 2011 @450-laajakaistaverkko myytiin Datame Oy:lle, josta tuli kaupan myötä @450-laajakaistaverkon uusi verkko-operaattori. Datame Oy:n ajauduttua konkurssiin marraskuussa 2013 uudeksi verkko-operaattoriksi ryhtyi Ukko Mobile Oy.


title: @450

text: Suomen ja Venäjän välisissä neuvotteluissa on keskusteltu 450 MHz:n taajuuden uudesta käyttöönotosta. Vuonna 2011 tuolloinen viestintäministeri Suvi Lindén kertoi mahdollisuudesta siirtyä Suomen 450-verkossa CDMA-teknologiaan, joka on käytössä myös Venäjällä. Tämä lausunto, 450-verkon siirtyminen Datamelle ja tieto siitä että Flash-ODFM -tekniikkaa ei enää valmisteta missään, eikä ole Suomen lisäksi käytössä kuin Slovakiassa, tarkoitti selkeästi Flash-ODFM -tekniikalle pohjautuvan @450-verkon tekniikan täydellistä vaihtumista johonkin toiseen tekniikkaan. Helmikuussa 2011 Valtioneuvosto hyväksyi @450-verkossa käytettäväksi tekniikaksi muunkin kuin Flash-OFDM:n. @450-verkon toiminta jatkuu tulevaisuudessa, mutta sen käyttämä Flash-OFDM -tekniikka vaihtui CDMA-tekniikkaan loppuvuodesta 2012. Huhtikuussa 2014 nykyinen verkko-operaattori Ukko Mobile Oy ilmoitti päivittävänsä verkon 4G LTE450 tekniikkaan 2014 kesän aikana.


title: @450

text: Liikenneministeriö järjesti vuoden 2005 keväällä 450 MHz-alueelle tarjotusta 2 × 1,25 MHz taajuusalueista julkisen hakukilpailun, jonka tavoitteena oli löytää operaattori, joka tätä taajuuslisenssiä hyödyntäen rakentaisi laajakaistapalvelut langattomina sinne mihin valtakunnalliset ADSL-palvelut eivät vielä yltäneet. Tarkoituksena oli nostaa Suomen laajakaistapeitto ensimmäisten joukossa sataan prosenttiin maan asukkaista. Lisenssille ilmoittautui seitsemän hakijaa: Cubio, Digita, Elisa, Finnet, Lynxnet, Nordic Mobile Telephone ja Saunalahti. Näistä Saunalahti, Elisa ja Lynxnet ilmoittivat sitoutuvansa Flash-OFDM-tekniikan käyttäjiksi, NMT ja Cubio olivat sitoutuneet Qualcommin CDMA2000 EV-DO-tekniikkaan. Digita ja Finnet halusivat pitää molemmat optiot avoimina, mutta valitsemaan pakotettuina nostivat vaihtoehdokseen Flash-OFDM:n.


title: @450

text: Ministeriö valitsi voittajaksi Digitan, joka sen mielestä parhaiten sopi verkko-operaattoriksi toimintamallissa, jossa verkko-operaattori ei toimita palveluita suoraan loppuasiakkaille. NMT ja Cubio sekä Suomen Sähköyliherkät ry valittivat päätöksestä korkeimpaan hallinto-oikeuteen, joka hylkäsi valitukset ja vahvisti Digitan toimiluvan seitsemän kuukautta myöhemmin helmikuussa 2006. Huhtikuussa 2007 Digita lanseerasi verkon nimellä @450 – Maamme laajakaista. Käytännössä välittömästi Digitan verkkobrändi suppeni muotoon "@450".


title: @450

text: Kannettavan tietokoneen käyttäjä tarvitsi vain PCMCIA-kortin ja sen mukana tulevan PC:lle ladattavan ajurin. Alkuvaiheessa toinen vaihtoehto käyttäjälle oli Qualcommin ulkoinen Desktop-modeemi, joka liittyi tietokoneelle Ethernet-kaapelilla ilman tarvetta asentaa ajureita. PCMCIA-korttipaikkojen poistuessa uusista kannettavista tietokoneista tarjolle tuli @450:een myös Express-datakortti ja sen lisäksi USB-liitäntäinen korttimodeemi.


title: @450

text: Yhteys toimi vain yhdessä @450-laitteessa kerrallaan. Yhteys oli jaettavissa sisäverkkoon WLAN-reitittimellä johon @450 OFDM yhteys liitettiin PCMCIA kortilla tai @450-USB-datakortilla. Esimerkiksi TeleWell TW-3G 3G/@450 WLAN-reititin.


title: @450

text: Digitan ilmoitti verkkoa ylläpitäessään käyttäjän kykenevän saavuttamaan 1 Mbit/s siirtonopeus vastaanottosuunnassa ja 512 kbit/s lähetyssuunnassa tukiaseman lähimaastossa. Maastoesteet, rakennukset ja etäisyys heikensivät signaalia ja siirtonopeutta. Käytännössä suurimmat saavutetut tukiasemaetäisyydet kiinteillä suunta-antenneilla olivat 60 kilometrin luokkaa. Suurimman vastaanottonopeuden arvioitiin nousevan tasolle 2 Mbit/s vuonna 2008.


title: @450

text: Lähes kaikilla palveluntarjoajilla @450-laajakaistan tiedonsiirto (liikenne yhteensä sisään ja ulos) oli rajoitettu viiteen gigatavuun kuukaudessa, jonka jälkeen kyseisen rajan ylittäneen liittymän prioriteetti aleni. Tukiaseman mahdollisesti ruuhkautuessa muut liittymät sai käyttöönsä enemmän kaistaa kuin rajan ylittänyt liittymä. Palveluntarjoajalla oli mahdollisuus sulkea liittymä jos tiedonsiirto oli kohtuutonta ja toistuvasti ylitti 5 Gt/kk. Rajaa oli yleensä mahdollista nostaa valitsemalla nopeamman yhteyden. Suosittujen palvelujen, kuten YouTube-sivuston ja nettitelevision aikakaudella viiden gigatavun raja ylittyy todella helposti. Erilaisista ohjelmisto- ja käyttöjärjestelmäpäivityksistä aiheutui myös huomattavia liikennemääriä.


title: @450

text: Lisäantenneja on eri käyttötarkoituksiin periaatteessa kolmea päälajia: kannettavan tietokoneen näyttöön kiinnittyvä malli, magneettijalalla varustetut piiska-antennit ja yagi-tyyppiset TV-antenniputkeen kiinnitettävät suunta-antennit. Paras antennivahvistus, n. 11 dB, saavutetaan suunta-antenneilla, mutta parhailla piiska-antenneilla (joilla etuna suuntausongelman puuttuminen) saavutetaan myös luokkaa 9 dB antennivahvistus. Lisäantenneina 450 MHz:n alueella voi käyttää mainiosti myös vanhoja NMT450-antenneja. Kuten tavallista radiotiellä, paras signaali löytyy usein liikuttelemalla antennia lyhyitäkin etäisyyksiä, jolloin antenni voi poimia jonkin edullisen heijasteen. OFDM-tekniikan vahvuuksia oli, että se voi käyttää hyväkseen heijasteita tehokkaasti. Lähetettävä signaali ristipolarisoitu, joten on käytännössä yhdentekevää mihin asentoon (vaaka/pysty) esimerkiksi yagi-antennin asentaa. Huomioi antennia ostaessasi että antenniliittimet eivät välttämättä sovi käyttämääsi laiteeseen ilman erillistä adapteria. Liittimiä on useita erilaisia: SMA, SMAf, SSMBs ja SSMB.


title: @450

text: Verkon ensimmäinen vaihe valmistui vuoden 2007 huhtikuussa. Tässä vaiheessa verkko kattoi osan Lappia, etelärannikkoa sekä Tampereen ja Oulun seudut. Posion kunnan alueella on mahdollista käyttää langatonta laajakaistaa tehdyn Posio-liittymä-sopimuksen mukaisesti. Verkon toinen vaihe valmistui vuoden 2008 kesäkuussa. Tässä vaiheessa verkon on tarkoitus kattaa länsirannikko ja suuri osa Itä-Suomea. Verkon kolmannessa ja viimeisessä vaiheessa tarkoitus on kattaa lähes koko Suomi. Kolmannen vaiheen oli tarkoitus valmistua vuoden 2009 joulukuussa. Ukko Mobile ilmoitti päivittävänsä @450-verkon 4G LTE-tekniikkaan vuonna 2014. Verkko oli toiminnassa saman vuoden syksyllä.


title: @450

text: Vastaavia Flash-OFDM-tekniikalla toteutettuja verkkoja on rakennettu Slovakiaan (väestopohja 5,5 miljoonaa), missä on T-Mobilen rakentama verkko, jonka käyttäjämäärä ylitti 50 000 alkuvuodesta 2007. T-Mobile rakentaa myös Saksan rautateitä varten matkustajakäyttöön Flash-OFDM-verkkoa jonka käyttäjärajapinnaksi junan matkustamoissa tullaan tarjoamaan WLAN-radiorajapintaa. Myös muissa pohjoismaissa on myönnetty taajuuslisenssejä Flash-OFDM-tekniikalle, mutta yli 700 MHz taajuusalueella.


title: @450

text: Suomen naapurimaissa Venäjällä, Virossa, Ruotsissa, Norjassa ja Tanskassa 450-taajuudelle on rakennettu (tai rakennetaan) verkkoa kilpailevalla CDMA2000 EV-DO-tekniikalla, jonka päätoimittaja maailmalla on Huawei. Flash-OFDM-verkkotoimittajana toimi Nokia Networks, aiemmin Siemens.


title: The Sonics

text: The Sonics on amerikkalainen garage rock -yhtye, joka vaikutti 1960-luvulla Tacomassa, Washingtonin osavaltiossa. Yhdysvaltain luoteisosassa sijaitsevan syrjäisen alueen musiikkitarjontaa leimasivat valkoiset rockyhtyeet, kuten The Wailers, Paul Revere and the Raiders ja The Kingsmen, joista viimeksi mainittu nousi kansainväliseen suosioon versioimalla kappaleen "Louie Louie" vuonna 1963. Nämä yhtyeet olivat myös The Sonicsin innoittajia, mutta yhtye tarttui musiikkiin edeltäjiään rajummin. Selkein innoittaja yhtyeelle oli rock and roll -laulaja Little Richard, jonka useita kappaleita oli myös yhtyeen ohjelmistossa. Primitiivisen ja kovaäänisen musiikkinsa ansiosta The Sonics on nimetty usein myös maailman ensimmäiseksi punkyhtyeeksi.


title: The Sonics

text: The Sonics sai alkunsa vuonna 1960 Tacomassa, mutta yhtyeen klassinen kokoonpano löysi muotonsa vasta 1963. Siihen kuuluivat perustajajäsen, kitaristi Larry Parypa, hänen veljensä, basisti Andy Parypa sekä vuonna 1963 joukkoon liittyneet kosketinsoittaja-laulaja Gerry Roslie, saksofonisti-laulaja Rob Lind ja rumpali Bob "Boom Boom" Bennett.


title: The Sonics

text: Yhtye keräsi nopeasti kannatusta keikoillaan, ja vuoden 1965 alussa se pääsi äänittämään ensimmäisen albuminsa "Here are the Sonics". Levyn kappaleesta "The Witch" tuli suuri paikallinen hitti, mutta muualla yhtye ei onnistunut läpimurrossa.


title: The Sonics

text: Toisen albuminsa "Boom" yhtye levytti seuraavana vuonna, ja kolmas levy "Introducing the Sonics" ilmestyi vuonna 1967. Klassisen kokoonpanon viimeiseksi singleksi jäi "Anyway the Wind Blows". Paikallinen muusikko Jim Brady osti tämän jälkeen oikeudet yhtyeen nimeen ja jatkoi levyttämistä 1970-luvun alkupuolelle.


title: The Sonics

text: Alkuperäinen The Sonics palasi yhteen vuonna 1972 soittaen yhden konsertin Seattlessa. Konsertti on julkaistu albumilla "Live Fanz Only". Laulusolisti Gerry Roslie kokosi yhtyeen uudestaan ilman muita alkuperäisjäseniä vuonna 1979 levyttäen kritisoidun "Cinderella"-albumin.


title: The Sonics

text: The Sonicsia houkuteltiin pitkään palaamaan keikoille, mutta yhtye kieltäytyi tarjouksista usean vuoden ajan. Viimein vuonna 2007 yhtye päätti esiintyä New Yorkin Cavestomp-festivaaleilla 2. ja 4. marraskuuta. Yhtyeen alkuperäisjäsenistä olivat mukana Gerry Roslie, Larry Parypa ja Rob Lind. Comeback-keikoilla soitti rumpuja Ricky Lynn Johnson (The Wailers) ja bassoa Don Wilhelm (The Daily Flash).


title: Lasse Kurki

text: Lasse Kristian Kurki (s. 31. tammikuuta 1969 Turku) on suomalainen muusikko, radiotoimittaja ja Warner Music Finlandin kotimaisen musiikin tuotantopäällikkö.


title: Lasse Kurki

text: Hän oli laulaja-kitaristi 2015 toimintansa lopettaneessa Lemonator-yhtyeessä, joka julkaisi kuusi studioalbumia vuosina 1997–2010. Hän on säveltänyt kappaleita myös muille artisteille.


title: Lasse Kurki

text: Kurki tekee useita ohjelmia pääkaupunkiseudulla ja internetissä kuuluvassa Radio Helsingissä, muun muassa ohjelmia "Valiojoukko" ja "Rakkaudesta". Tästä työstä Musiikki & Media palkitsi hänet arvonimellä Vuoden radiopersoona vuonna 2010.


title: Lasse Kurki

text: Kurki on säveltänyt kappaleita Jonna Tervomaalle, Emmille, Katri Ylanderille, Hanna Pakariselle, Jipulle ja Jannalle sekä Samuli Edelmannille, Laura Närhelle, Suvi Teräsniskalle ja Anna Puulle. Hän on myös toiminut muun muassa Egotrippi-yhtyeen tuottajana ja osallistunut lastenmusiikin tekemiseen "Ipanapa"-levyillä.


title: Lasse Kurki

text:
Noin 10-vuotiaana Kurki aloitti neljä vuotta kestäneet klassisen kitaran opinnot Itä-Helsingin musiikkiopistossa. Sen lisäksi hän otti yksityisiä pianotunteja ja soitti välillä rumpujakin. Pianonsoittoon hän oli tutustunut isänsä ja tämän veljen kautta. Hänen ensimmäinen tunnetumpi yhtyeensä Ripa Eskolinin kanssa ennen Lemonatoria oli nimeltään Dragonfly. Tällä yhtyeellä tehtiin jo lähemmäs sata keikkaa Helsingin ympäristössä.
Lemonatorin lisäksi Kurki on esiintynyt ja levyttänyt yhtyeissä The Krispies ja Little Big Little.


title: Lasse Kurki

text: Helmikuussa 2008 Kurki sai yhdessä Kari Kriikun ja Riku Niemen kanssa Gramexin myöntämän 40 000 euron suuruisen juhlapalkinnon, joka jaettiin tasan voittajien kesken.


title: Lasse Kurki

text: Kurjen Radio Helsingissä juontamiin ohjelmiin kuuluu myös melko epäsäännöllisesti "Heviurpot" (yhdessä Janne Halmkronan kanssa).


title: Lasse Kurki

text: Kurki on valmistunut tradenomiksi vuonna 2002.


title: Hot Rats

text: Hot Rats on Frank Zappan albumi vuodelta 1969, jota on luonnehdittu tyyliltään jazzin ja rockin sekoitukseksi. Levy on Zappan ensimmäinen omalla nimellään julkaisema, jos mukaan ei lasketa "Lumpy Gravya", joka julkaistiin alun perin nimellä "Francis Vincent Zappa & The Abnuceals Emuukha Electric Symphony Orchestra & Chorus". "Hot Rats" on yksi Zappan myydyimpiä albumeita.


title: Hot Rats

text: Yhtä kappaletta lukuun ottamatta albumi on instrumentaalinen: raidalla "Willie the Pimp" Captain Beefheart laulaa parin minuutin ajan. CD-painoksella kappale "The Gumbo Variations" on kuultavissa kokonaisuudessaan, alkuperäisillä vinyylipainoksilla se oli lyhennetty. Albumin aloitusraita "Peaches En Regalia" sekä A-puolen päättävä "Son of Mr. Green Genes" kuuluvat Zappan tunnetuimpiin kappaleisiin.


title: Fauja Singh

text: Fauja Singh (s. 1. huhtikuuta 1911 Intia) on maratonin maailmanmestari yli 90-vuotiaiden sarjassa. Hän on sikhi. Fauja Singh asuu Englannissa. Fauja Singh juoksi maratonin maailmanennätyksen 92-vuotiaana Torontossa vuonna 2003 aikaan 5 tuntia 40 minuuttia. Muita juoksuaikoja on Lontoo 2003 6.02 (92 v.) ja Lontoo 2004: 6.07. 94-vuotiaana hän juoksi seitsemän maratonia puolimaratonien lisäksi (Lontoo (5), Toronto ja New York). 94-vuotiaana hän juoksi omassa ikäryhmässään Englannin ennätyksiä 200, 400 ja 800 metrin, 3 km ja mailin matkoilla.


title: Fauja Singh

text: Fauja Singh oli ammatiltaan maanviljelijä Punjabissa Intiassa. Hän muutti vaimonsa kuoltua Englantiin, jossa hänen poikansa asuu. Fauja Singhin kuvia oli Adidaksen mainoksissa vuonna 2004. Palkkarahoja hän antoi hyväntekeväisyyteen keskosina syntyville lapsille. Hänellä on neljä lasta.


title: Carl Johan Jägerhorn

text: Carl Johan Jägerhorn af Spurila (14. joulukuuta 1819 Turku – 24. kesäkuuta 1890 Helsinki) oli suomalainen kuvernööri, valtioneuvos ja varatuomari.


title: Carl Johan Jägerhorn

text: Jägerhorn oli kapteeni Gustaf Johan Jägerhorn af Spurilan ja Justina Reimsin ainoa poika. Hän avioitui 22. kesäkuuta 1862 Louise Henriette Angelique von Knorringin kanssa.


title: Carl Johan Jägerhorn

text: Päästyään ylioppilaaksi Helsingissä 1839 Jägerhorn opiskeli juristiksi ja valmistui varatuomariksi 1847. Hän sai valtioneuvoksen arvon 1871.


title: Carl Johan Jägerhorn

text: Jägerhornilla oli useita virkoja Suomen ritarihuoneella, ja hän oli johtokunnan varapuheenjohtaja 1877. Hän osallistui aktiivisesti maapäiville 1863–1878 ja oli maapäivien 1877–1878 säätyvaliokunnan puheenjohtaja.


title: Carl Johan Jägerhorn

text: Jägerhorn oli vs. Uudenmaan läänin kuvernööri ja Helsingin keisarillisen palatsin vastaava 1875 ja 1877. Oulun läänin kuvernööri hän oli 1878–1883. Hänen sukulaisensa Carl Magnus Jägerhorn af Spurila oli ollut Oulun läänissä maaherra läänin muodostuessa 1775, vuoteen 1782.


title: Carl Johan Jägerhorn

text: Carl Johan Jägerhorn sai Pyhän Stanislauksen Ritarin ensimmäisen luokan kunniamerkin 1882.


title: Carl Johan Jägerhorn

text: Kuvernööri Jägerhornia on kuvattu ”arvostetuksi virkamieheksi, joka oli lukemattomien toimikuntien puheenjohtaja” (Finskt Biografiskt Lexikon, Carpelan, 1903).


title: Eero Saarinen (näyttelijä)

text: Eero Saarinen (s. 17. marraskuuta 1956) on pitkän uran tehnyt suomalainen näyttelijä ja ääninäyttelijä. Saarinen on kuulunut Mitä sais olla -improvisaatioteatteriin vuodesta 1994 lähtien. Hän esitti yhtä pääroolia televisiosarjassa "Sydän toivoa täynnä" ja oli mukana musikaalissa "Housut pois" Helsingin Kaupunginteatterissa vuonna 2002. Kuunnelmien sekä televisio- ja elokuvaroolien lisäksi Saarinen on tehnyt opetustöitä. Hänen äänensä on tuttu myös piirrossarjoista, tunnetuimpana ääniroolina on "Matka maailman ympäri" -piirrossarjan Phileas Fogg.


title: Carl Magnus Jägerhorn

text: Carl Magnus Jägerhorn af Spurila (21. toukokuuta 1730 – 28. huhtikuuta 1782 Oulu) oli Ruotsin vallan aikana Suomessa elänyt maaherra sekä everstiluutnantti.


title: Carl Magnus Jägerhorn

text: Carl Magnus Jägerhorn syntyi vuonna 1730 Hans Christer Jägerhorn af Spurilan ja Gertrud Helena von Köhlerin perheeseen. 13-vuotiaana hän aloitti pitkän sotilasuran, alkujaan henkikaartin vapaaehtoisena 12. helmikuuta 1743. Hän jatkoi Uudenmaan rakuunarykmentin korpraalina 1747 ja nousi nopeasti armeijassa saavuttaen furiirin arvon vuonna 1749, kersantin 1750 sekä kornetin 1750. Sittemmin luutnantin 1760 ja kapteenin arvon vuosina 1762 saavuttanut Jägerhorn nousi majuriksi 1771 ja ylennettiin viimein vuonna 1772 everstiluutnantiksi, ilmeisesti kiitokseksi siitä, että oli avustanut Jakob Magnus Sprengtportenia Viaporin valloituksessa 16. elokuuta 1772 Kustaa III:n vallankumouksessa.


title: Carl Magnus Jägerhorn

text: Siviiliviroissa Jägerhorn nimitettiin Oulun läänin ensimmäiseksi maaherraksi läänin muodostamisen yhteydessä 20. kesäkuuta 1775. Tästä virasta hänet vapautettiin vuonna 1782. Sotilasuransa aikana Jägerhorn osallistui Pommerin sodan Fehrbellinin ja Stenhagenin taisteluihin vuosina 1758 ja 1759.


title: Carl Magnus Jägerhorn

text: Jägerhorn sai kuninkaallisen miekkaritarikunnan ristin vuonna 1770 ja kuninkaallisen Portugalilaisen Pyhän Isabellan ristin vuonna 1776. Hän myös omisti Puotilan kartanon Helsingissä.


title: Carl Magnus Jägerhorn

text: Jägerhorn meni naimisiin Råtunassa Uppsalassa 30. joulukuuta 1760 vapaaherratar Anna Antoinetta von Kochenin kanssa (Ruotsin vapaaherrallinen suku numero 206), joka oli hovikansleri vapaaherra Johan Henrik von Kochenin ja Maria Antoinetta Hildebrandin tytär.


title: Carl Magnus Jägerhorn

text: Jägerhornin sisko Hedvig Juliana Jägerhorn af Spurila oli vara-amiraali Carl Olof Cronstedtin äiti. Carl Olof Cronstedt, Suomenlinnan komendantti, syntyi Puotilan kartanossa Helsingin pitäjässä.


title: Raffi Torres

text: Raphael ”Raffi” Torres (s. 8. lokakuuta 1981 Toronto, Ontario, Kanada) on kanadalainen jääkiekkoilija, pelipaikaltaan vasen laitahyökkääjä. Hän edustaa NHL-seura Toronto Maple Leafsia. Torresin isä on kotoisin Meksikosta ja äiti Perusta.


title: Raffi Torres

text: Torresin varasi NHL:ään New York Islanders ensimmäisellä kierroksella kokonaisvarausnumerolla viisi. Juniorivuotensa hän vietti OHL-liigan Brampton Battalionissa. Kolmen Bramptonin-vuoden jälkeen hän siirtyi Islandersin AHL-farmijoukkue Bridgeport Sound Tigersiin kaudeksi 2001–2002. NHL-debyyttinsä hän teki Islandersin paidassa 24. marraskuuta 2001 ottelussa Mighty Ducks of Anaheimia vastaan. hän pelasi yhteensä 14 NHL-ottelua ja seuraavalla kaudella kolme enemmän. 22. maaliskuuta 2003 Torres kaupattiin Brad Isbisterin kanssa Edmonton Oilersiin vaihdossa Janne Niinimaahan. Torres päätti kauden 2002–2003 Oilersin farmijoukkueessa Hamilton Bulldogsissa, joka eteni aina Calder Cupin finaaleihin asti.


title: Raffi Torres

text: Kausi 2003–2004 oli Torresin ensimmäinen kokonainen NHL:ssä. Pelaamassaan 80 ottelussa hän teki 20 maalia ja antoi 14 syöttöä. NHL-kauden 2004–2005 peruunnuttua vuoksi Torres pelasi Oilersin farmijoukkueessa Edmonton Road Runnersissa. NHL-pelit jatkuivat , jolloin Torres oli mukana Stanley Cupin finaaleihin yltäneessä Edmonton Oilersin joukkueessa. Seitsemään otteluun venyneessä finaalisarjassa voiton vei lopulta Carolina Hurricanes.


title: Raffi Torres

text: Torresin viimeiseksi Edmonton-kaudeksi jäi , sillä hänet kaupattiin kauden jälkeen Columbus Blue Jacketsiin vaihdossa Gilbert Bruleen. Torresin kausi meni heikosti, sillä hän loukkasi polven eturistisiteen ja pelasi vain 32 ottelua. Maaliskuussa 2010 hän siirtyi Buffalo Sabresiin. Elokuussa 2010 hän siirtyi Vancouver Canucksiin ja vuotta myöhemmin Phoenix Coyotesiin. Huhtikuussa 2012 hän sai 25 ottelun pelikiellon Marián Hossan taklaamisesta väkivaltaisesti.


title: Raffi Torres

text: Huhtikuussa 2013 Torres siirtyi San Jose Sharksiin. kaudella hän pelasi 6 ottelua San Jose Sharkins farmissa. Helmikuussa 2016 Torres siirtyi Torontoon vaihdossa Roman Polákiin ja Nick Spalingiin, Toronto sai Torresin lisäksi myös toisen kierroksen varausvuorot vuosien 2017 ja 2018 varaustilaisuuksiin.


title: Raffi Torres

text: Kansainvälisellä tasolla Torresin suurin saavutus on pronssimitali vuoden 2001 nuorten maailmanmestaruuskilpailuista, jossa hän ratkaisi Ruotsia vastaan pelatun pronssiottelun jatkoaikamaalillaan.


title: Nice Run

text: Nice Run on suomalainen kuntoliikuntatapahtumien sarja naisille. Vuonna 2013 Nice Runiin osallistui noin 13 200 naista kahdeksalla paikkakunnalla. Matka on viisi kilometriä ilman ajanottoa.


title: Nice Run

text: Tapahtuma järjestettiin ensimmäistä kertaa vuonna 2005 Espoossa, esikuvana ruotsalainen Vår Ruset johon osallistuu vuosittain noin 150 000 naista. Vuonna 2006 Nice Run järjestettiin Espoossa (noin 1500 osallistujaa), Forssassa (n. 900), Mikkelissä (n. 500), Vaasassa (n. 900), Turussa (n. 250) ja Tampereella (n. 300).


title: Kehälaji (biologia)

text: Kehälaji on ilmiö, jossa on sarja populaatioita, joiden ääripäät eivät ole keskenään lisääntymiskykyisiä, mutta joiden välillä on katkeamaton sarja keskenään lisääntymiskykyisiä populaatioita. Tämä aiheuttaa vaikeuksia tarkalle lajin määrittelylle: on vaikeata päättää, tulisiko koko kehä kuvata samaksi lajiksi vai määrittää ääripäät omiksi lajeikseen.


title: Kehälaji (biologia)

text: Tunnettu kehälaji on muun muassa harmaalokki/selkälokki. Eurooppalainen selkälokki ja harmaalokki eivät risteä keskenään. Silti lajien välillä tapahtuu hidasta geenivirtaa, koska lajien välillä on monia Siperiassa ja Pohjois-Amerikassa eläviä välimuotoja, joista osa risteytyy selkälokkien, osa harmaalokkien kanssa ja osa keskenään.


title: Kehälaji (biologia)

text: Himalajan ympärillä elävä idänuunilintu on kehälaji, jonka ääripäät eivät risteä keskenään. Amerikassa elävä Ensatina-salamanteri on kehälaji Kalifornian Central Valleyn ympärillä. Sen sijaan esimerkiksi tylli ja pikkutylli ovat eri lajeja.


title: Bernard Williams

text: Bernard Williams voi tarkoittaa seuraavia henkilöitä:


title: Classicks

text: Classicks on Alice Cooperin kokoelmalevy vuodelta 1995.


Helsingin yliopiston bio- ja ympäristötieteellinen tiedekunta on yksi Helsingin yliopiston yhdestätoista tiedekunnasta. Tiedekunta toimii Viikin kampusalueella yhdessä maatalous-metsätieteellisen tiedekunnan, farmasian tiedekunnan ja eläinlääketieteellisen tiedekunnan kanssa.


title: Helsingin yliopiston bio- ja ympäristötieteellinen tiedekunta

text: Tiedekunta perustettiin vuonna 2004 nimellä biotieteellinen tiedekunta. Nykyisen nimen tiedekunta sai vuoden 2010 alusta. Tiedekunnan dekaanina syksyllä 2006 toimii professori Jari Niemelä.


text: Tiedekunnassa on seuraavat oppiaineet ja koulutusohjelmat, joissa opetus annetaan suomeksi: biokemia, biologia, biotekniikka, limnologia ja kalataloustiede, ympäristöekologia ja ympäristönsuojelutiede. Biologian koulutusohjelma on myös tarjolla ruotsiksi.


text: Tiedekuntaan kuuluu kaksi laitosta:


text: Tiedekunnalla on kolme tutkimusasemaa:


title: Aleatorinen musiikki

text: Aleatorinen musiikki on musiikkia, jonka säveltäjä on antanut esittäjälle enemmän tilaa improvisointiin ja omiin valintoihin kuin perinteisessä klassisessa musiikissa.


title: Aleatorinen musiikki

text: Tyylisuunnan ensimmäinen edustaja on yhdysvaltalainen John Cage.


title: Aleatorinen musiikki

text: Esimerkiksi Karlheinz Stockhausen kirjoitti 11. pianokappaleen partituuriin 19 pientä fragmenttia. Säveltäjän ohjeen mukaan pianisti valitsee, missä järjestyksessä fragmentit soitetaan. Teos päättyy, kun jokin fragmentti on tullut soitetuksi kolmesti. Myös Pierre Boulez otti vaikutteita aleatorisesta musiikista.


title: Kiss ja huvipuiston haamu

text: Kiss ja huvipuiston haamu () on yhdysvaltalainen televisioelokuva, jonka pääosia näyttelevät Kiss-yhtyeen jäsenet Ace Frehley, Gene Simmons, Paul Stanley ja Peter Criss sekä Anthony Zerbe ja Deborah Ryan. Elokuva julkaistiin 28. lokakuuta 1978 ja sen kesto on 96 minuuttia. Elokuva oli vuoden 1978 katsotuimpia televisioelokuvia.


title: Kiss ja huvipuiston haamu

text: Voimatalismaanit antavat Kissin jäsenille supervoimat. He ovat menossa esiintymään huvipuistoon, mutta puiston entinen työntekijä haluaa estää sen. Hän varastaa talismaanit, minkä seurauksena yhtye menettää supervoimansa. Hän tuo valeyhtyeen esiintymään, mikä suututtaa esitystä seuraamaan tulleet katsojat. Sen jälkeen alkuperäinen ja oikea Kiss pääsee vapaaksi. Kukin heistä ryhtyy taistelemaan itseään kuvastavaa hahmoa vastaan, koska he tuntevat omat heikkoutensa ja osaavat tuhota robotit. Lavalla käytävä taistelu kestää useita minuutteja, kunnes oikea Kiss saa tuhottua valeyhtyeen ja pääsee aloittamaan esityksensä.


title: Uusin maa

text: Uusin maa tai Usin maa on Vanhassa testamentissa mainittu paikka, jossa Jobin kerrotaan asuneen.


title: Uusin maa

text: Uus oli todennäköisesti Edomin valtakuntaan kuuluva myöhäisrautakautinen tai varhaisempi alue jossakin nykyisen Lounais-Jordanian tai Etelä-Israelin paikkeilla. Nimi "Uusin maa" viitannee johonkin niistä kolmesta Uus-nimisistä ("Us" joissakin käännöksissä) henkilöistä, jotka Raamatun sukuluetteloissa mainitaan.


title: Walther von Brauchitsch

text: Heinrich Alfred Hermann Walther von Brauchitsch (4. lokakuuta 1881 – 18. lokakuuta 1948) oli saksalainen sotamarsalkka ja maavoimien komentaja toisen maailmansodan alussa.


title: Walther von Brauchitsch

text: Brauchitsch syntyi Berliinissä vuonna 1881. Hänen isänsä oli ratsuväenkenraali Bernhard von Brauchitsch. Walther värväytyi Saksan keisarillisen armeijan 3. kaartinkrenatöörirykmenttiin maaliskuussa 1900. Loppuvuonna hän sai siirron kaartin tykistörykmenttiin ja hänestä tuli tykistönupseeri. Ensimmäisen maailmansodan aikana hän palveli lähinnä esikuntaupseerina länsirintamalla olleissa yksiköissä. Weimarin tasavallan aikana Brauchitsch toimi esikuntatehtävien lisäksi muun muassa pataljoonan komentajana ja sotaministeriön palveluksessa. Hänet ylennettiin kenraalimajuriksi 1930.


title: Walther von Brauchitsch

text: Brauchitsch sai Saksan armeijan () komentajan tehtävän vuonna 1938 ja hänet ylennettiin sotamarsalkaksi 1940. Hitler katsoi hänet sopivan lojaaliksi tehtävään. Länsi-Euroopan sotaretkeä suunniteltaessa Brauchitsch ja kenraali Franz Halder varoittivat Hitleriä, että huoltoyhteydet venyisivät liian pitkiksi, mutta tätä ei otettu huomioon, vaan Brauchitsch sai Hitleriltä vakavan varoituksen. Hitler ei kuitenkaan hyväksynyt hänen eronpyyntöään. Brauchitsch pyysi toisen kerran eroa 19. joulukuuta 1941 hänen saatuaan vakavan sydänkohtauksen kesken Moskovan valtausyrityksen. Ero myönnettiin ja Hitler otti maavoimat henkilökohtaisesti komentoonsa. Brauchitsch siirrettiin Wehrmachtin komentajareserviin, eikä hän saanut enää tehtäviä sodan aikana. Sodan jälkeen Brauchitsch pidätettiin ja häntä syytettiin sotarikoksista, mutta hän kuoli ennen kuin hänet ehdittiin asettaa syytteeseen.


title: Tikkaus

text: Tikkaus on joko koristeommel, muotoa tukeva ommel tai kestävyyttä lisäävä ommel jossakin tekstiilikappaleessa. Toisin kuin sauma se ei kiinnitä kahta kangaskappaletta toistensa jatkoksi. Sen sijaan päällyskangas, vuori ja mahdollinen täyte voidaan kiinnittää toisiinsa tikkaamalla. Esimerkiksi naisten jakuissa ja vastaavissa käytetään paljon tikkauksia, joilla ei välttämättä ole muuta tarkoitusta kuin koristaa vaatetta tai asustetta. Muotoa antava tikkaus voi olla vaikkapa kauluspaidan kauluksen saumanvarojen tikkaus kauluksen sisäkauluriin. Tikkauksella voidaan kiinnittää myös esimerkiksi farkun saumanvarat sauman viereen, jolloin sauma kestää kovempaa kulutusta.


title: Tikkaus

text: Vanutikkausta käytetään kankaan kuviointiin. Kuviot ommellaan suoraompeleella päällikankaaseen, samalla kiinnittyvät väliin jäävä vanu ja pohjakangas.


title: Nuggets

text: Nuggets: Original Artyfacts From the First Psychedelic Era on tunnettu musiikkialbumi, jolle on koottu amerikkalaista psykedeelistä rockia vuosilta 1965–1968. Alkuperäisen kaksois-LP-levyn kokosivat Elektra-levy-yhtiön Jac Holzman ja rockkriitikko Lenny Kaye, josta tuli myöhemmin Patti Smithin luottokitaristi. Elektra julkaisi levyn alun perin 1972, ja Sire Records otti siitä uuden painoksen uusilla kansilla 1976.


title: Nuggets

text: Alkuperäinen "Nuggets"-kokoelma innoitti levy-yhtiö Rhinon julkaisemaan Nuggets-kokoelmien sarjan 1980-luvulla. Kokoelman innoittamina syntyivät myös sadat muut psykedeeliseen ja garage rockiin keskittyneet kokoelmat, kuten Pebbles- ja Rubbles-sarjat.


title: Nuggets

text: Vuonna 2001 Rhino julkaisi "Nuggetsista" laajennetun neljän cd:n boksin, jolla huomioitiin useita alkuperäiseltä kokoelmalta pois jääneitä yhtyeitä. Tämän jatkoksi ilmestyi kansainvälistä 1960-luvun garage rockia koonnut "".


title: Nuggets

text: Kolmas neljän cd:n boksi "" kokoaa ensimmäisen garage-revivalin huomattavimpia yhtyeitä vuosilta 1976–1995.


title: Nuggets

text: Vuonna 2006 Rhino julkaisi uudestaan alkuperäisen vinyylialbumin sekä pahvikansilla varustetun cd:n.


title: Aspiraatio

text: Aspiraatio voi tarkoittaa:


title: Jeff Conaway

text: Jeff Conaway (5. lokakuuta 1950 New York City, New York, Yhdysvallat – 27. toukokuuta 2011 Los Angeles, Kalifornia, Yhdysvallat) oli yhdysvaltalainen näyttelijä, joka tunnetaan parhaiten musikaalista "Grease". Hän aloitti näyttelemisen Broadwayllä jo kaksivuotiaana. Conaway on myös tunnettu roolistaan Bobby Wheelerinä televisiosarjasta "Taxi" (1978–1982) ja kersantti Zack Allanina (myöhemmin turvallisuuspäällikkö) "Babylon 5:ssä" (1994–1998). Hän esiintyi yhden teinitytön isänä elokuvassa "Jawbreakers". Hän vieraili eri tv-show'ssa "Barnaby Jonesista" "Georgeen ja Leoon".


title: Jeff Conaway

text: Huumeongelmat ajoivat hänet avioeroon Rona Newton-Johnista, Olivia Newton-Johnin sisaresta. Hän vieraili "Julkkujen Kuntoklubissa" muutaman viikon ennen kuin meni kuntoutusklinikalle. Hän oli naimisissa Keri Conawayn kanssa. Jeff Conaway kuoli 60-vuotiaana toukokuussa 2011 oltuaan sitä ennen koomassa yliannostuksen takia.


title: Honda Center

text: Honda Center (aikaisemmalta nimeltään "Arrowhead Pond of Anaheim", lempinimeltään "The Pond") on Anaheimissa, Kalifornian osavaltiossa, Yhdysvalloissa sijaitseva monitoimiareena ja NHL-jääkiekkoseura Anaheim Ducksin kotikenttä. Areenan rakennustyöt alkoivat kesäkuussa 1991 ja maksoivat yhteensä 123 miljoona Yhdysvaltain dollaria. Se nimettiin alun perin Arrowhead Pondiksi juomayhtiö Arrowheadin mukaan, joka osti nimen käyttöönsä kymmeneksi vuodeksi 15 miljoonalla dollarilla. Heinäkuussa 2006 halliyhtiö Anaheim Arena Management ilmoitti autonvalmistaja Hondan voittaneen tarjouskilpailun nimioikeuksista, ja nimi vaihtui nykyisekseen lokakuussa 2006.


title: Honda Center

text: Areena avattiin virallisesti 19. heinäkuuta 1993, ja ensimmäinen tapahtuma oli samana päivänä järjestetty Barry Manilow'n konsertti. Sittemmin areena on isännöinyt muun muassa Stanley Cup -finaaleita vuosina 2003 sekä 2007 ja WrestleMania-showpainitapahtumaa vuosina 1996 ja 2000 sekä artistien kuten Shakira, Madonna, Queen, Britney Spears ja U2 konsertteja. Vuosina 1994–1998 se toimi myös NBA-koripalloseura Los Angeles Clippersin varakenttänä. Jääkiekko-otteluissa areenalla on 17 174 katsojapaikkaa.


title: Suomen Laatokan-laivasto

text:
Suomen Laatokan-laivasto oli suomalainen laivasto, joka toimi Laatokalla talvi- ja jatkosodan aikana. Tarton rauhansopimuksen mukaan Laatokalla ei saanut olla yli sataa tonnia painavia aluksia eikä niiden aseiden kaliiperi saanut ylittää 47 mm:ä.
Neuvostoliitto hyökkäsi Suomeen aloittaen talvisodan 30. marraskuuta 1939, Tarton rauhansopimus menetti merkityksensä. Laatokan-laivastoon kuuluivat sodan aikana tykkiveneet "Aallokas", "Aunus", "Vulcan" ja "Tarmo", sekä "Hercules", "Kiviniemi", "Yrjö", "Voima", "S I", "N K af Klecker" ja joukko kuljetusaluksia. Suurin näistä aluksista oli "Aallokas", jonka komentajana oli tykkiveneosaston komentaja, kapteeniluutnantti Asikainen. Laatokalla ei kuitenkaan ollut talvisodan aikana meritaisteluja, joten laivasto keskittyi tulittamaan hyökkäävää puna-armeijaa ja miinoittamaan rannikkoalueita. Vuoden 1940 tammikuussa Laatokan jääpeite alkoi kuitenkin olla niin vahva, ettei Laatokan-laivaston aluksista voitu käyttää muita kuin "Aallokasta", joka kuitenkin vaurioitui neuvostoliittolaisten lentokoneiden hyökkäyksessä 2. helmikuuta. Moskovan rauhan tultua 13. maaliskuuta oli Laatokan-laivaston alukset jätettävä rauhansopimuksen mukaan Laatokalle, josta tuli Neuvostoliiton sisävesistö. Osa luovutetuista aluksista liitettiin myöhemmin Neuvostoliiton Laatokan-laivastoon.


title: Suomen Laatokan-laivasto

text: Laatokan-laivastoa ryhdyttiin perustamaan uudelleen heti suomalaisten joukkojen saavuttua Laatokalle jatkosodan alussa. 2. elokuuta 1941 Läskelään perustettiin komentopaikka, ja jo 6. elokuuta mennessä Laatokalle oli siirretty 150 moottorivenettä, kaksi hinaajaa, joista tehtiin miinanlaskijoita, ja neljä höyrylauttaa. Alukset varustettiin 47 mm:n tykeillä ja konekivääreillä. Laatokalle perustettiin myös muutamia rannikkopattereita.


title: Suomen Laatokan-laivasto

text: Maavoimien edetessä perustettiin vallattuihin kaupunkeihin uusia tukikohtia. Laivaston komentopaikka siirrettiin Sortavalaan, ja Lahdenpohjan satamasta tuli laivaston tärkein tukialue.


title: Suomen Laatokan-laivasto

text: Kesällä 1942 Laatokalle luotiin italialaisista moottoritorpedoveneistä, saksalaisista miinaveneistä ja suomalaisesta moottoritorpedovene Sisusta Laivasto-osasto K ja tämän lisäksi muodostettiin Saksan ilmavoimien Luftwaffen alainen osasto Einsatzstab Fähre Ost toimimaan Laatokalla. Laivasto-osastot toimivat Laatokalla aina jäiden tuloon saakka jolloin italialaisten ja saksalaisten toiminta Laatokalla päättyi. Suomi osti osan ulkomaisista aluksista, jotka myöhemmin Suomen laivastossa, kuten Jymy-luokka. Vuoden 1942 jälkeen suomalaisten valtaamalla osalla Laatokkaa toimi vain suomalaisia aluksia.


title: Suomen Laatokan-laivasto

text: Moskovan välirauhan mukaisesti Laatokasta tuli Neuvostoliiton sisävesistö, ja Suomen Laatokan-laivaston toiminta ei ollut enää näin mahdollista.


title: Vladimir Stepanov

text: Vladimir Sevastianovitš Stepanov (s. 21. maaliskuuta 1927 Kontupohja, Karjalan tasavalta, Neuvostoliitto) on entinen neuvostoliittolainen diplomaatti ja tiedustelu-upseeri, joka toimi maansa Suomen-lähettiläänä joulukuusta 1973 heinäkuuhun 1979. Joidenkin lähteiden mukaan hän oli KGB:n Helsingin toimiston päällikkö lähetystöneuvoksen nimikkeellä vuosina 1964–1970.


title: Vladimir Stepanov

text: Stepanov puhuu lähes täydellistä suomea, mahdollisesti jopa äidinkielenään, sillä hän on syntyisin Itä-Karjalasta.


title: Vladimir Stepanov

text: Stepanov pyrki vaikuttamaan voimakkaasti poliittiseen päätöksentekoon Suomessa, hänellä oli jopa vallankumousvaltuudet. Hän muun muassa esitti kesällä 1978 marsalkka Dimitri Ustinoville ajatuksen Suomen ja Neuvostoliiton yhteisistä sotaharjoituksista. Ustinov ehdottikin sotaharjoituksia presidentti Urho Kekkoselle, joka kuitenkin onnistui torjumaan ehdotuksen.


title: Vladimir Stepanov

text: Hannu Rautkallion mukaan vuorineuvos Aarne J. Aarnio kertoi, että Stepanov olisi halunnut tehdä Suomesta kansandemokratian, mutta Viktor Vladimirov olisi vastustanut ajatusta. Saman lähteen mukaan suurlähettilään tavoitteena oli muuttaa YYA-sopimus puolustusliitoksi. Hänen unelmissaan oli uudenlainen ”Suur-Suomi”, Suur-Aunus-niminen valtio, johon Suomikin olisi liitetty ja jonka presidenttinä olisi ollut Stepanov itse.


title: Vladimir Stepanov

text: Keijo Korhonen on katsonut Stepanovin olleen mukana juonessa, jolla hänet syrjäytettiin ulkoministerin paikalta keväällä 1977. Korhonen on nimittänyt Stepanovia avoimesti ”Tehtaankadun Suomen-syöjäksi” ja Suomen puolueettomuuspolitiikan pahimmaksi vihamieheksi ja verrannut häntä 1900-luvun alun kenraalikuvernööriin Nikolai Bobrikoviin.


title: Vladimir Stepanov

text: Neuvostoliitto vapautti Stepanovin Helsingin-suurlähettilään virasta kesäkuussa 1979. Osaltaan asiaan oli vaikuttanut ”tapaus Ustinov”, mutta viimeisenä pisarana oli Neuvostoliiton puoluelehdessä Pravdassa vuoden 1979 eduskuntavaalien alla julkaistu artikkeli. Siinä kokoomus leimattiin ulkopoliittisesti epäluotettavaksi ja varoitettiin Suomea hallituksesta, jossa kokoomus olisi mukana. Artikkelin oli laatinut Pravdan Helsingin-kirjeenvaihtaja Stepanovin suostumuksella. Sitä pidettiin niin Suomessa kuin Neuvostoliitossakin räikeänä puuttumisena Suomen sisäisiin asioihin. Viktor Vladimirovilla oli keskeinen rooli Stepanovin kotiinkutsumisessa.


title: Vladimir Stepanov

text: Diplomaattiuransa jälkeen Stepanov nimitettiin kesällä 1979 Karjalan ASNT:n ensimmäiseksi varapääministeriksi. Vuosina 1984–1989 hän toimi NKP:n Karjalan aluekomitean ensimmäisenä sihteerinä ja vuosina 1986–1989 puolueen keskuskomitean jäsenenä.


title: Vladimir Stepanov

text: Nykyään Stepanov asuu eläkeläisenä Moskovassa


title: Aspiraatio (fonetiikka)

text: Aspiraatio fonetiikassa liittyy obstruenttien ääntymiseen. Aspiraatiolla voidaan tarkoittaa joko ilmanpaineen voimakkaasta laukeamisesta syntyvää h-maista lisä-äännettä tai klusiilin laukeamisen jälkeistä soinnitonta vaihetta. Äänteestä, johon liittyy aspiraatio, käytetään nimeä aspiraatta. Kansainvälisessä foneettisessa aakkostossa aspiraatio merkitään pienellä h-kirjaimella , esimerkiksi .


title: Aspiraatio (fonetiikka)

text: Voimakas aspiraatio kuuluu esimerkiksi englannin kielen sanassa "pea" [p]:ssä vokaalin edellä. Aspiraatio voi olla kestoltaan jopa samanpituinen kuin tavallinen äänne. Tämän vuoksi puhujat, joiden äidinkielessä ei aspiraatiota esiinny, saattavat kuulla aspiraation erilliseksi äänteeksi.


title: Aspiraatio (fonetiikka)

text: Ruotsin kielessä aspiraatio esiintyy riikin-, mutta ei suomenruotsissa. Suomenruotsissa aspiraatat ovat korvautuneet suomen kielen vaikutuksesta geminoituneilla k- p- ja t-äänteillä. Tämä suomenruotsin erikoisuus kiinnostaa monia germaanisten kielten tutkijoita.


title: Aspiraatio (fonetiikka)

text: Suomen kielestä puhuttaessa aspiraatio-sanalla on joskus viitattu rajageminaatioon.


title: Roky Erickson

text: Roger "Roky" Kynard Erickson (s. 15. heinäkuuta 1947 Teksas, Yhdysvallat) on yhdysvaltalainen laulaja, kitaristi ja lauluntekijä. Roky tulee hänen etunimiensä Roger ja Kynard ensimmäisistä tavuista.


title: Roky Erickson

text: Hänen ensimmäinen yhtyeensä oli psykedeelisen rockin edelläkävijä 13th Floor Elevators. Sen jälkeen hän on jatkanut sooloartistina useiden eri taustayhtyeiden kanssa.


title: Roky Erickson

text: Ericksonin levyt eivät ole koskaan nauttineet listamenestystä, mutta hänellä on sitä vannoutuneempi kulttisuosio ja hänen ihailijoihinsa kuuluvat monet merkittävät rockmuusikot. Ericksonin uraa ovat varjostaneet huumeiden käyttö ja skitsofrenia, joiden vuoksi hän on ollut useaan otteeseen laitoshoidossa.


title: Roky Erickson

text: Erickson alkoi soittaa pianoa 5-vuotiaana ja kitaraa 12-vuotiaana. Hänen ensimmäinen levyttänyt yhtyeensä oli The Spades, jonka single "We Sell Soul" oli paikallinen hitti Teksasissa vuonna 1964.


title: Roky Erickson

text: 13th Floor Elevatorsin Erickson perusti 1965, ja hänestä tuli yhtyeen biisintekijä Tommy Hallin kanssa. Yhtyeen ensimmäistä albumia "The Psychedelic Sounds of the 13th Floor Elevators" (1966) pidetään yleisesti rockin historian ensimmäisenä psykedeelisenä albumina. Levyn hitiksi nousi Ericksonin kappale "You're Gonna Miss Me", joka päätyi myöhemmin "Nuggets"-kokoelmalle.


title: Roky Erickson

text: 13th Floor Elevators julkaisi vielä albumit "Easter Everywhere" (1967) ja "Bull of the Woods", mutta LSD:n ja marihuanan käyttö ajoivat yhtyeen hajoamisen partaalle.


title: Roky Erickson

text: Vuonna 1969 Erickson pidätettiin marihuanan hallussapidosta ja häntä uhkasi kymmenen vuoden vankilatuomio. Ericksonilla diagnosoitiin skitsofrenia ja hän joutui sairaalaan, josta pakeni muutamia kertoja joutuen kuitenkin kiinni. Välttääkseen vankilatuomion Erickson vetosi mielenterveysongelmiin, ja hänet passitettiin osavaltion vankimielisairaalaan, jossa hän oli vuoteen 1972 saakka. Hänelle annettiin sähköhoitoa ja thorazinea. Erickson jatkoi soittamista myös sairaalassa perustaen bändin nimeltä Missing links. Hän kirjoitti myös runoja. Näiltä ajoilta on julkaistu akustisia demoja sisältävä "Never Say Goodbye" (1999).


title: Roky Erickson

text: Vuonna 1974 Erickson kokosi taustalleen ensimmäisen sooloyhtyeensä Bleib Alien, joka julkaisi singlen "Two Headed Dog" (1975). Ericksonin uusia sanoituksia leimasi kiinnostus kauhu- ja science fiction -elokuviin.


title: Roky Erickson

text: Yhtye vaihtoi nimensä myöhemmin muotoon Roky Erickson and the Aliens ja julkaisi samalla nimellä ensimmäisen ja ainoan albuminsa vuonna 1980. Albumi on julkaistu myöhemmin nimillä "The Evil One" ja "I Think of Demons".


title: Roky Erickson

text: Levyn julkaisi Englannin CBS ja sen tuottajana oli Creedence Clearwater Revivalin Stu Cook, mutta suurista odotuksista huolimatta se ei saavuttanut menestystä. Osasyynä tähän oli Ericksonin Britanniassa tekemä pressikiertue, jolla hän antoi erittäin sekavia haastatteluja.


title: Roky Erickson

text: Ericksonin ura on tämän jälkeen jatkunut erittäin katkonaisena. Valonpilkahduksia ovat olleet lähinnä albumit "Don't Slander Me" (1986) ja osittain tuoretta materiaalia sisältänyt "All That May Do My Rhyme" (1995). Fanien nälkää on ruokittu lukemattomilla kokoelmilla ja livekoosteilla, joista edustavimpia ovat "Gremlins Have Pictures" (1986) ja "Casting the Runes" (1987).


title: Roky Erickson

text: Rokyn terveyden heiketessä entisestään Warner Brosin Bill Bentley kokosi hänen kunniakseen tribuuttilevyn "Where The Pyramid Meets The Eye" vuonna 1990. Levyllä versioivat Ericksonin tuotantoa muun muassa The Jesus and Mary Chain, R.E.M., ZZ Top, Julian Cope, Bongwater, John Wesley Harding, Doug Sahm ja Primal Scream. Ericksonin tuotantoa on versioitu laajalti myös muuten: Suomessa hänen kappaleitaan ovat soittaneet muun muassa HIM, Viikate ja The Flaming Sideburns.


title: Roky Erickson

text:
Vuonna 2001 Ericksonin nuorin veli Sumner Erickson voitti oikeudessa veljensä huoltajuuden ja aloitti hänen kuntoutuksensa. Prosessia seurataan Keven McAlesterin dokumenttielokuvassa "You're Gonna Miss Me".
Ericksonin kunto on parantanut tällä vuosikymmenellä, ja syyskuussa 2005 hän soitti kotikaupungissaan Austinissa ensimmäisen täysimittaisen konserttinsa 20 vuoteen. Hän on tämän jälkeen jatkanut keikkailua harvakseltaan vanhan The Explosives -yhtyeensä kanssa. Roky Erickson & the Explosives esiintyivät ensimmäistä kertaa Suomessa 8. heinäkuuta 2007 Turun Ruisrockissa.


title: Armagnac

text: Armagnac on alue Lounais-Ranskassa, Pyreneiden juurella. Se kuuluu nykyisin Gersin departementtiin. 900-luvulta alkaen Armagnac oli itsenäinen poliittinen yksikkö, kunnes Ranskan keskusvalta vahvistui 1400-luvulla.


title: Armagnac

text: Alue on kukkulaista maanviljelysseutua. Se tunnetaan ennen kaikkea armanjakin valmistuksesta. Siellä tuotetaan myös hanhenmaksaa.


title: Armagnac

text: Alueen tärkein kaupunki on Auch.


title: Puhdasoppinen

text:
Puhdasoppinen eli puristi on henkilö, jonka mukaan joku tietty asia pitäisi pitää ”aitona” ja ”oikeaa” olemustaan heijastavana ja vapaana turmelevista vaikutteista. Nimitys on peräisin käsitteestä "purismi", joka tarkoittaa puhdas- tai oikeaoppisuutta.
Termiä voidaan soveltaa lukuisille ihmiselämän alueille, joskin se tunnetaan parhaiten kulttuurin ja uskonnon piiristä. Puristi voi olla itse annettu tai ulkopuolisten antama nimitys jonkun ihmisen asenteelle jotain ilmiötä kohtaan. Purismi voidaan nähdä positiivisena tai negatiivisena. Ulkopuoliset saattavat liittää siihen asenteellista jäykkyyttä, mutta puristi itse voi kokea puolustavansa jotain hyvää asiaa pilaantumiselta.Uskontojen piirissä puristisia kantoja voi olla monenlaisia, joko oppeihin tai käytäntöön liittyen. Kristinuskon piirissä purismi voi liittyä esimerkiksi liturgisiin käytäntöihin tai periaatteisiin. Uskonnollisessa praksiksessa purismi voi ilmetä esimerkiksi minimalismina tai vastakkaisesti traditionalismina. Uskonnollisen dogman kannalta purismi voi näkyä esimerkiksi kannassa, jonka mukaan periaatteellisella tasolla kieltäydytään tunnustamasta ns. vanhan kirkon uskontunnustuksia velvoittavina, pitäytyen pelkkään Raamattuun uskon ohjenuorana. Ns. luterilainen puhdasoppisuus taas on edustanut myöhemmän ajan silmissä tradition säilyttämistä. Luterilaista puhdasoppisuutta pidetään nykyisin vanhentuneena terminä, koska sen juuri on purismin sijasta varsinaisesti termissä ortodoksia. Termi purismi näkyy kristinuskon piirissä selvimmin historiallisessa puritanismissa. Varsinainen uskonnollinen fundamentalismi on filosofisesti, historiallisesti ja poliittisesti monisyinen ilmiö, jota ei voida jäsentää pelkästään purismista käsin.


title: Puhdasoppinen

text: Puhdasoppiset Marxistit vastustavat Marxilaista revisionismia.


title: Linksys

text: Linksys on amerikkalainen yhtiö, joka valmistaa muun muassa langattomia ja langallisia verkkolaitteita.


title: Linksys

text: Vuonna 2003 Cisco osti Linksysin. Ciscon tarkoituksena oli saada jalansijaa kuluttajien verkkolaitemarkkinoilla. Linksys-tuotemerkki säilytettiin ja sen alla myydään edelleen kuluttajille tarkoitettuja verkkolaitteita. Cisco myi Linksysin Belkinille maaliskuussa 2013.


title: Gers

text: Gers on departementti Ranskan lounaisosassa Midi-Pyrénées'n alueella. Se on saanut nimensä Gersjoesta. Vuonna 2006 siellä oli 181 374 asukasta. Departementin pääkaupunki on Auch. Gers on maanviljelysaluetta, jossa tuotetaan hanhenmaksaa ja metsäsieniä. Sijainti lähellä Espanjan rajaa on vaikuttanut kulttuuriin, varsinkin kun maatalouteen on tullut vierastyöläisiä.


title: Raivaaja Rautu

text: Raivaaja Rautu (aiemmin "Murman" tai "Fortral") oli Suomen merivoimissa palvellut raivaaja.


title: Raivaaja Rautu

text: Alus rakennettiin 1917 Varkaudessa nimellä "Murman" tai "Fortral" Venäjän keisarikunnan laivastolle, jonka laivastoluetteloon se sisällytettiin. Se ei kuitenkaan kerenennyt kunnolla edes vesille ennen kuin suomalaiset ottivat sen haltuunsa.


title: Raivaaja Rautu

text: Alus jäi venäläisten poistuessa maasta Suomeen ja Suomen merivoimien palvelukseen se siirrettiin 1918 nimellä "Rautu". Alusta käytettiin miinalaivueen harjoituksissa tuki- ja varastoaluksena sen heikon rungon ja vaatimattoman konetehon vuoksi. Alus oli myös jonkin verran koealuksena testattaessa miinanraivauskalustoja. Pääosan ajasta alus palveli kuitenkin satamassa seisten.


title: Raivaaja Rautu

text: Talvisodan aikana "Rautu" palveli emälaivana. Alus palveli raivaajalaivueen mukana 1941 venäläisten poistuttua Hangosta. Alus oli mursi jäätä yhdessä miinalaiva "Louhen" kanssa miinanraivaajien purkiessa Hangon edustan miinoituksia. Sodan päätyttyä alus palveli raivaajaosaston emälaivana purettaessa miinoituksia Suomen vesialueilta. "Rautu" poistettiin 1952 raivaustoiminnan päätyttyä palveluksesta romutettavaksi.


title: Raivaaja Rautu

text: "Raudun" sisaralus oli "Vilppula".


title: Jatkoaika.com

text: Jatkoaika.com on suurin suomalainen jääkiekkoon erikoistunut verkkolehti, jonka yhteydessä toimii myös keskustelupalsta. Sivusto pyörii vapaaehtoisvoimin ja siitä vastaa Jatkoaika ry.


title: Jatkoaika.com

text: Sivusto perustettiin vuonna 2001. Pääasiassa jääkiekon SM-liigaa, Mestis-liigaa, NHL-liigaa ja maaotteluita seuraava Jatkoaika julkaisee uutisten ohella muun muassa otteluennakoita, otteluraportteja, haastatteluja ja kolumneja. Jatkoajan nykyinen päätoimittaja on Antti Pärnänen. Marraskuussa 2016 internetiä tilastoivan Alexan mukaan Jatkoaika.com oli Suomen 200. suosituin sivusto.


title: Jatkoaika.com

text: Verkkolehden yhteydessä toimivalla Jatkoajan keskustelupalstalla on yli 50 000 rekisteröitynyttä käyttäjää. Jatkoajan keskustelupalstalle käyttäjät valitaan tarkkaan. Uusien käyttäjien pitää muun muassa perustella, miksi heille pitäisi suoda kirjoitusoikeudet.


title: Jatkoaika.com

text: Suomen urheilugaala nimesi Jatkoaika.comin verkkolehden urheilujournalismi-palkinnon ehdokkaaksi vuonna 2010.


title: Jatkoaika.com

text: Suomen jääkiekkoliitto on palkinnut Jatkoajan vuoden Mestis-mediana kahdesti, 2010 ja 2018.


title: 12 (luku)

text: 12 (kaksitoista) on luonnollinen luku, joka tulee yhdentoista jälkeen ja sitä seuraa kolmetoista.


title: Auch

text: Auch [ɔʃ] on Gersin departementin pääkaupunki Ranskassa. Vuonna 1999 siellä oli 21 838 asukasta. Kaupungin pinta-ala on 72 neliökilometriä.


title: Auch

text: Auch on hyvin vanha kaupunki. Roomalaiset antoivat kaupungille nimen "Augusta Auscorum". Nimi tulee akvitanialaisesta heimosta (), joka asui siellä roomalaisten valloittaessa Galliaa 50 eaa. Kun vandaalit vuonna 409 tuhosivat Novempopulanan (myöhemmin Gascogne) silloisen pääkaupungin Éauzen, alueen hallinto siirtyi Auchiin. Samalla sinne siirtyi arkkipiispan istuin, joka säilyi kaupungissa Ranskan vallankumoukseen asti.


title: Auch

text: Alexandre Dumas’n romaanin "Kolme muskettisoturia" hahmo D’Artagnan pohjautuu Auchissa 1600-luvulla eläneeseen todelliseen henkilöön. Hänelle on omistettu kaupungissa patsas.


title: John Badham

text: John Badham (s. 25. elokuuta 1939 Luton, Bedfordshire, Iso-Britannia) on yhdysvaltalainen elokuvaohjaaja.


title: John Badham

text: Badhamin ollessa vielä lapsi hänen perheensä muutti Britanniasta Yhdysvaltoihin Alabamaan. Hän valmistui Yalen yliopistosta ja aloitti ohjaajauransa vuonna 1969 televisioyhtiön palveluksessa. Kahden Emmy-ehdokkuuden jälkeen hän pääsi ohjaamaan ensimmäisen teatterilevitykseen päässeen elokuvansa "The Bingo Long Traveling All-Stars & Motor Kings", joka valmistui vuonna 1976. Steven Spielberg oli alun perin kiinnostunut ohjaamaan elokuvan, mutta päätti jättää tehtävän ottamatta "Tappajahain" osoittauduttua menestykseksi.


title: John Badham

text: Badhamin toinen teatterielokuva "Saturday Night Fever" (1977) oli John Travoltan läpimurto, ja toi tälle Oscar-ehdokkuuden. Elokuva keräsi maailmanlaajuisesti yli 200 miljoonan dollarin lipputulot. Aikaisemmin vain "Tappajahai" oli pystynyt yli 100 miljoonan dollarin tulokseen Yhdysvalloissa. "Saturday Night Fever" käytännössä aloitti diskovillityksen ja musikaalien uuden, lyhyen aikakauden. Elokuva sai vuonna 1983 Sylvester Stallonen ohjaaman jatko-osan.


title: John Badham

text: Badham jatkoi kaupallisesti varmojen elokuvien ohjaajana useita vuosia. Tuloksena oli muun muassa "Dracula" (1979), "Sininen salama" (1983), "Sotaleikit" (1983), "Kyttäyskeikka" (1987) ja "Rankka keikka" (1991), jonka jälkeen Badham ei ole onnistunut ohjaamaan menestyselokuvaa lähes 15 vuoteen. Nykyään hän opettaa elokuva-alaa kalifornialaisessa opistossa.


title: Algoth Niska

text: Algoth Johannes Niska (5. joulukuuta 1888 Viipuri – 28. toukokuuta 1954 Helsinki) oli suomalainen jalkapalloilija ja kieltolakiajan kuuluisa pirtun salakuljettaja.


title: Algoth Niska

text: Algoth Niska oli ruotsinkielisen merikapteenin Ivar Alfred Niskan ja muusikko Hilda Niskan (o.s. Schlüter) poika. Perheessä oli viisi lasta, joista Algoth oli nuorin. Isä kuoli, kun Algoth oli 14-vuotias. Wiipuri-lehdessä 19. elokuuta 1903 julkaistun kuolinilmoituksen mukaan Ivar Niska kuoli 56-vuotiaana "äkisti sydänhalvaukseen" 18. elokuuta 1903. Isän kuoltua perhe muutti vuonna 1904 Viipurista Helsinkiin, jossa Algoth Niska kävi koulunsa Nya svenska läroverketissä. Nuoruusvuodet olivat levotonta aikaa: Algoth jäi kiinni varkauksista ja asui välillä huonon käyttäytymisen vuoksi sukulaisten luona Raahessa.


title: Algoth Niska

text: Sisaruksista Adolf Niska oli oopperabaritoni, Ester Niska sopraano, Bror Niska operettilaulaja ja Aina Niska tanssitaiteilija. Niskan oma etunimi on suomenkielisissä lähteissä kirjoitettu myös muotoon Algot.


title: Algoth Niska

text: Algoth Niska meni naimisiin Magda Aufrichtigin kanssa 11. syyskuuta 1917 Helsingissä. Seuraavana vuonna pariskunnalle syntyi samanniminen tytär, Magda. Avioliitto päättyi eroon vuonna 1924, ja toisen avioliiton Algoth solmi parikymppisen Celia Anderssonin kanssa 21. heinäkuuta 1927 Maarianhaminassa. Avioliitosta syntyi poika, Jack, vuonna 1928. Myös tämä avioliitto päättyi eroon. Iskelmälaulaja Danny on Algoth Niskan tyttärenpoika.


title: Algoth Niska

text: Algoth Niska pelasi jalkapalloa ja oli ensimmäisessä Suomen-mestaruuden voittaneessa Unitaksen joukkueessa vuonna 1908. Hän pelasi Suomen maajoukkueen ensimmäisissä maaotteluissa vuosina 1911–1912 ja osallistui Tukholman olympialaisiin 1912. Hän pelasi Suomen joukkueen vasempana laitahyökkääjänä (pyramidiryhmitys). Suomi-Italia -ottelu 29.6.1912 päättyi jatkoajalla Suomen voittoon 3-2.


title: Algoth Niska

text: Ottelusta on kolme erilaista maalintekijätilastoa, joista yhden mukaan Niska teki Suomen toisen maalin. SPL ei käytä alkuperäistä listaa ja pelaajilla oli HIFK:n laina-asut, joissa ei ollut numeroita tai nimiä. Algoth Niska päätti kansainvälisen uransa Tukholman kisojen pronssiotteluun 23-vuotiaana, mutta palasi kotimaan kentille vielä 1916, jolloin hän voitti Kiffenin joukkueessa vielä toisen mestaruuden.


title: Algoth Niska

text: Joukkueet


title: Algoth Niska

text: Kun kieltolaki tuli voimaan Suomessa vuonna 1919, Algoth Niska ryhtyi salakuljettamaan pirtua ja myi sitä Helsingin hienostopiireille. Viinan hän hankki muun muassa virolaisilta ja saksalaisilta laivoilta, jotka olivat ankkuroituneet Suomen rannikkoalueelle. Myöhemmin Algoth Niska salakuljetti viinaa Ruotsista, jossa ei ollut kieltolakia.


title: Algoth Niska

text: Välillä Algoth Niska jäi kiinni ja vietti lyhyitä aikoja vankilassa. Omien sanojensa mukaan hän ei koskaan ampunut poliisia kohti eikä vastustanut viranomaisia. Vapauduttuaan vankilasta hän aloitti taas salakuljetuksen ja hänet etsintäkuulutettiin sekä Ruotsissa että Suomessa. Vuonna 1932 Algoth Niska karkotettiin Ruotsista, minkä jälkeen hän asui Riiassa, Tallinnassa ja Danzigissa. Algoth Niska puhui ruotsia, saksaa, englantia ja suomea.


title: Algoth Niska

text: Vuonna 1938 Algoth Niska tutustui Itävallan juutalaiseen liikemieheen Albert Amtmaniin, joka oli paennut natsien vainoja Suomeen. Amtmanin kanssa käymiensä keskusteluiden perusteella rahahuolien kanssa painiskeleva Algoth Niska sai ajatuksen alkaa salakuljettaa juutalaisia pois Saksan hallitsemilta alueilta. Tätä varten hän ryhtyi hankkimaan väärennettyjä Suomen passeja, joita hän sitten maksua vastaan kauppasi salakuljetettaville. Hänen on arvioitu ansainneen passien väärentämisellä noin 2,5 miljoonaa Suomen markkaa, nykyrahassa noin 800 000 euroa. Passien avulla pelastui varmasti kolme juutalaista, 20 jäi kiinni, kolme kuoli varmuudella keskitysleirissä ja 25:n kohtaloa ei tunneta. Laittoman maahantulon järjestämistoimet alkoivat paljastua, kun F. J. Joffs -niminen juutalainen mies oli vastoin Algoth Niskan ohjeita ottanut mukaan henkilökohtaisia arvoesineitään ja jäi kiinni tullissa. Algoth Niskan ihmissalakuljetus päättyi, kun Saksa julisti sodan Neuvostoliitolle ja sulki rajansa tiukasti.


title: Algoth Niska

text: Algoth Niska kuoli 28. toukokuuta 1954 aivokasvaimeen. Hänet on haudattu Hietaniemen hautausmaalle.


title: Algoth Niska

text: Vuonna 1977 sai kantaesityksensä Algoth Niskasta kertova musikaali "Smugglarkungen", jonka kirjoittivat Lars Huldén ja Bengt Ahlfors. Musiikin sävelsi Lasse Mårtenson. Sitä on esitetty suomeksi nimillä "Pirtukuningas" ja "Vilgot Seikkailija".


title: Kognitiivinen psykoterapia

text: Kognitiivinen psykoterapia tutkii hyvinvointia rajoittavia, epätarkoituksenmukaisia ajatustapoja ja niiden yhteyksiä ongelmallisiin kokemuksiin, tunteisiin ja toimintatapoihin. Kognitiivisessa psykoterapiassa tunnistetaan vallitsevia ajattelutottumuksia, kehitetään ongelmanratkaisutaitoja ja etsitään terveempiä ajatuksia itsetuntoa ja elämänhalua syövien ajatusten tilalle. Usein psykoterapiatyöskentely on hyvin käytännönläheistä - uusia suhtautumis- ja toimintatapoja kokeillaan jokapäiväisessä arkielämässä terapiaistuntojen välillä.


title: Kognitiivinen psykoterapia

text: Kognitiivisen terapian isänä pidetään yhdysvaltalaista psykiatrin professori Aaron T. Beckiä (18.7.1921–). Hän havaitsi tutkiessaan 1960-luvulla masentuneita avohoitopotilaita, että nämä suhtautuivat itseensä, muihin ja tulevaisuuteen negatiivisesti vääristyneinä, vinoutuneesti tulkiten.


title: Kognitiivinen psykoterapia

text: Kognitiivinen psykoterapia on yleensä yksilöterapiaa, mutta se voi olla myös ryhmä-, pari- tai perheterapiaa. Se soveltuu kaikille ikäryhmille, myös lapsille. Monia kognitiivisen psykoterapian työtapoja sovelletaan neuvonnassa ja ohjannassa, työnohjauksessa, konsultaatiossa ja koulutuksessa. Kognitiivinen psykoterapia voi olla kestoltaan lyhyttä (10–20 kertaa) tai pitkää (vuosi tai enemmän). Tavallisesti kognitiivinen psykoterapia on tiheydeltään 1–2 kertaa viikossa tapahtuvaa.


title: Kognitiivinen psykoterapia

text: Kognitiivisella psykoterapialla on vahva teoreettinen ja tieteellinen pohja. Psykoterapiamuodoista se on tieteellisesti tutkituin. Sen on todettu tehokkaaksi esimerkiksi masennuksen, mielialahäiriöiden (mm. kaksisuuntainen mielialahäiriö), ahdistuneisuushäiriön (muun muassa paniikkihäiriö, fobiat, pakko-oireinen häiriö ja traumaperäinen stressihäiriö), paniikkihäiriön, sosiaalisten pelkojen ja syömishäiriöiden hoidossa. Myös muita psykosomaattisia ongelmia, päihderiippuvuutta, persoonallisuushäiriöitä ja skitsofreniaa on hoidettu lähestymistä käyttäen. Se estää myös oireiden uusiutumista, koska psykoterapiassa opitaan oireiden tunnistamista ja itsehoitokeinoja.


title: Kognitiivinen psykoterapia

text: Kognitiivisen psykoterapian piiriin luetaan muun muassa kognitiivis-analyyttinen terapia, skeematerapia, tietoisuustaidot (engl. mindfulness), eräät traumapsykoterapian menetelmät, dialektinen käyttäytymisterapia ja muitakin hoitomuotoja. Psykoedukatiivisessa terapiassa on paljon elementtejä kognitiivisesta psykoterapiasta.


title: Vihaa, rakkautta vai jotain muuta

text: Vihaa, rakkautta vai jotain muuta on Discon tekemä albumi, joka julkaistiin 16. syyskuuta 2006. Aki Eronen ja Olli Halonen ovat itse sanoittaneet, säveltäneet ja sovittaneet kaikki levyn kappaleet. Kappaleista "Aurinko laski" ja "Yhteys katkeaa" on tehty musiikkivideo. "Yhteys katkeaa" -musiikkivideo on jatko-osa "Aurinko laski" -videolle.


title: Vihaa, rakkautta vai jotain muuta

text: Albumi nousi Suomen virallisen listan sijalle 37.


title: Kaipiainen

text: Kaipiainen (aiemmin ) on Kouvolan kylä, 37. kaupunginosa ja taajama. Kaipiainen kuului aiemmin Sippolan kuntaan, ja vuoteen 2009 asti se oli osa Anjalankosken kaupunkia. "Kaipiaisten asemanseutu" -nimisessä taajamassa on 236 asukasta (31.12.2016). Postinumeroalueella 46400 Kaipiainen on puolestaan 493 asukasta (31.12.2015).


title: Kaipiainen

text: Kaipiaisten kautta kulkee valtatie 6:n osuus Kouvolasta Lappeenrantaan ja Riihimäki–Pietari-rata. Taajama sijaitsee noin 25 kilometrin päässä Kouvolan keskustaajamasta itään.


title: Kaipiainen

text: Ensimmäiset merkittävät maininnat Kaipiaisista ajoittuvat Kustaa III:n sotiin, jolloin paikkakunnalla käytiin Kaipiaisten taistelu. Kaipiaisten merkitys lisääntyi Helsingin ja Pietari välisen rautatien valmistuttua vuonna 1870, jolloin taajaman kohdalle perustettiin Kaipiaisten rautatieasema. Kaipiainen oli ehdolla Savon radan risteysasemaksi, joka kuitenkin sijoittui vuonna 1889 Kouvolaan. Kaipiainen toimi pitkään merkittävänä asemana, jossa Pietarista ja Helsingistä saapuvat junat kohtasivat. Kaipiaisissa on vieläkin Suomen ainoa saariasema. Henkilöjunien pysähdykset asemalla loppuivat jo 1977, kun paikallisliikenne lakkautettiin rataosuudella Kouvola-Simola-Lappeenranta.


title: Kaipiainen

text: Rautatiehistoriasta voidaan lisäksi mainita kapearaiteinen Tirvan rautatie. 1900-luvun alkuvuosikymmeninä Tirvan teollisuus kuljetti tuotteitaan Kaipiaisten asemalle, ja sieltä eteenpäin. Tirvalla oli muun muassa myllynkivi- ja kimröökitehdas sekä saha. Tavaravaunujen lisäksi pienen höyryveturin perässä kulki usein myös pieni henkilövaunu. Kapearaiteisen radan raiteet on purettu, mutta vieläkin vanha ratalinja erottuu maastossa.


title: Kaipiainen

text: Kaipiaisten aseman vaunuhalli oli pitkään vanhojen höyryvetureiden säilytyspaikkana. Vielä 1930–1940-luvuilla vaunuhalleilla säilytettiin Venäjän keisarin Suomen-matkoillaan käyttämää junaa, höyryveturia ja vaunuja. Nykyään ainoat maailmassa säilyneet Venäjän keisarilliset vaunut ovat Hyvinkäällä Suomen rautatiemuseossa. Nämä Venäjän keisarin ja Suomen suuriruhtinaan kulkuneuvot Suomen rautateille on rakennettu 1870-luvulla. Vaunuja on ollut kaikkiaan kuusi, mutta vain kolme niistä on säilynyt: keisarin vaunu, keisarinnan vaunu ja salonkivaunu.


title: Kaipiainen

text: Keisarilliset vaunut ovat säilyneet ainakin kahdesta syystä. Ne olivat Suomen Valtionrautateiden rakennuttamia ja omistamia ja niitä säilytettiin vuodesta 1914 Kaipiaisten vaunuhallissa eikä enää Pietarissa kuten aiemmin. Jos vaunut olisivat jääneet Pietariin, niiden kohtalo olisi ollut sama kuin kaikkien muidenkin keisarillisten vaunujen.


title: Kaipiainen

text: Kaipiaisten puinen vaunuhalli purettiin katon romahdettua vuonna 1995. Tiilinen vesitorni ja osa veturitallista ovat vielä jäljellä.


title: Kaipiainen

text: Nykyisin Kaipiainen on tunnettu rautateidensä lisäksi teollisuudestaan, kuten rehutehtaasta, ja jalkapallostaan. Kaipiaisissa on ala-aste, kauppa ja Kaipiaisten VPK. Maineikkain ja menestyksellisin kaipiaislainen jalkapalloseura on Kaipiaisten Kajastus. Nykymuotoinen Kaipiainen on voimakkaasti heikentynyt siitä mitä se oli 1970–1980-luvulla. Mainittuna ajanjaksona Kaipiaisissa asui huomattavasti enemmän ihmisiä kuin nykyään. Ihmisten tarve olla palveluiden lähellä on koitunut myös Kaipiaisten tappioksi. Pankin lakkauttaminen on hankaloittanut huonokuntoisimpien elämää.


title: Unto Salminen

text: Unto Emil Kalervo Salminen (23. maaliskuuta 1910 Helsinki – 16. elokuuta 1972 Helsinki) oli suomalainen näyttelijä. Unto Salmisen suku on näyttelijäsukua. Salminen oli naimisissa näyttelijä Kyllikki Väreen kanssa, joka kuoli vuonna 1951. Salminen tunnetaan roolistaan muun muassa "Nummisuutarien" Eskona. Hän näytteli vuosina 1931–1951 Suomen Kansallisteatterissa, ja tämän jälkeen mm. Intimiteatterissa ja Radioteatterissa.


title: Unto Salminen

text: Salminen kilpaili nuoruudessaan pikajuoksussa. Hänet valittiin Torinon EM-kilpailuihin 1934, mutta työkiireiden vuoksi hän ei osallistunut kisoihin.


title: Unto Salminen

text: Unto Salminen oli lahjakas ja tunnettu näyttelijä, ja hänet nähtiin noin 40 eri elokuvassa 1930-luvun alusta vuoteen 1969, jolloin ilmestyi hänen viimeinen elokuvansa "Ruusujen aika". Salminen on näytellyt miespääosia/suuria rooleja mm. elokuvissa "Seitsemän veljestä" (1939), "Nummisuutarit" (1938), "Lapatossu ja Vinski olympiakuumeessa" (1939), "Yövartija vain..." (1940), "Takki ja liivit pois!" (1939), "Uuteen elämään" (1942) ja "Ruusu ja kulkuri" (1948). Salminen näytteli myös kolmessa ensimmäisessä "Suomisen perhe" -elokuvassa perheen vävyä Lasse Lehtovaaraa. Salminen oli elokuvanäyttelijänä erittäin suosittu 1950-luvun alkupuolelle asti, mutta lupaava ura katkesi sodassa saatujen vammojen vuoksi syntyneeseen alkoholismiin ja nivelreumaan. Salminen nähtiin kuitenkin vielä muutamissa sivurooleissa puolentoista vuosikymmenen ajan.


title: Unto Salminen

text: Salminen oli odottanut paljon poikansa Esko Salmisen Kristo-pojan syntymää, mutta kuoli viisi päivää ennen tämän syntymää. Salminen oli kuollessaan 62-vuotias.


title: Broadcom

text: Broadcom Corporation on langallisiin ja langattomiin laitteisiin puolijohdepiirejä valmistava yhtiö. Piirit mahdollistavat äänen, videon ja tiedon siirtämisen erilaisissa laitteissa.


title: Broadcom

text: Broadcom on johtavia puolijohteita valmistava yritys, jonka vuosittainen liikevaihto on n. 8 miljardia dollaria. Sen pääpaikka on Yhdysvalloissa Kaliforniassa. Yhtiö toimittaa alihankintana piirejä monille valmistajille, kuten Ciscolle.


title: Broadcom

text: Yhtiön palkkalistoilla on n. 12 000 henkilöä ympäri maailman. Heinäkuussa 2014 yritys ilmoitti lopettavansa modeemiliiketoimintansa ja irtisanovansa yhteensä 2500 työntekijää, joista 600 Suomessa.


title: Broadcom

text: Broadcomin tuotelinja käsittää tietokone- ja telekommunikaatioverkot. Verkkolaitteet, kaapelimodeemit, DSL-modeemit, reitittimet ja kytkimet sekä myös matkapuhelinverkon laitteista voi löytää broadcomin valmistamia piirejä.


title: Broadcom

text: Vuonna 2013 yhtiö osti omistukseensa japanilaiselta Renesas Electronics -yhtiöltä LTE-piirejä valmistavan yksikön. Tästä Broadcom maksoi 164 miljoonaa dollaria.


title: Broadcom

text: Broadcomin piirejä käytetään myös muun muassa Applen iPod-soittimissa videon näyttämiseen. Yhtiön WLAN-piiri on myös tunnettu langattoman WRT54G -tukiaseman sydämenä, johon voidaan asentaa kolmannen osapuolten vapaita ohjelmistoja. Ohjelmistolla voidaan tukiasemasta saada paljon monipuolisempi kuin valmistajan omalla firmwarella.


title: Broadcom

text: Broadcomilla on VideoCore grafiikkasuoritinsarja, jota käytetään yhtiön järjestelmäpiirisarjassa integroituna.


title: Kulttuurituottaja

text: Kulttuurituottaja (AMK) on kulttuurialan ammattikorkeakoulututkinnon tutkintonimike. Tutkinnon laajuus on 240 opintopistettä. Tutkinto suoritetaan kulttuurituotannon koulutusohjelmassa ja opinnot kestävät neljä vuotta. Koulutusohjelman suuntautumisvaihtoehtoja ovat esimerkiksi kulttuuri liiketoimintana, tapahtumatuottaminen, mediatuottaminen tai sosiokulttuurinen työ.


title: Kulttuurituottaja

text: Vuoden 2014 alussa voimaantulevien toimilupien mukaisesti kulttuurituottajan koulutusta tarjoavat Arcada – Nylands svenska yrkeshögskola, Humanistinen ammattikorkeakoulu (Jyväskylä, Kauniainen, Turku), Metropolia sekä Seinäjoen ammattikorkeakoulu.


title: Kulttuurituottaja

text: Kulttuurituottajat toimivat erilaisissa suunnittelu-, tuotanto-, asiantuntija-, markkinointi- ja ohjaustehtävissä muun muassa järjestöissä, kulttuurialan yrityksissä sekä kuntien ja valtion kulttuurihallinnossa. Koulutus antaa myös valmiudet kulttuurialan itsenäisenä yrittäjänä toimimiseen ja managerointiin.


title: Kulttuurituottaja

text: Kulttuurituotannossa on mahdollista suorittaa myös ylempi ammattikorkeatutkinto, jonka laajuus on 60 opintopistettä ja kesto yksi vuosi. HUMAK ja Metropolia ovat yhteistyössä järjestäneet ylempää koulutusta syksystä 2009 alkaen.


title: Andreas Hykade

text: Andreas Hykade (s. 1968 Saksa) on animaatio-ohjaaja, joka on tehnyt useita palkittuja animaatiolyhytelokuvia. Hän on opiskellut animaatiota Baden-Württembergin elokuva-akatemiassa, josta hän valmistui vuonna 1995.


title: High Voltage (vuoden 1976 albumi)

text: High Voltage on australialaisen hard rock -yhtye AC/DC:n ensimmäinen maailmanlaajuisesti julkaistu albumi, joka ilmestyi vuonna 1976. Australiassa julkaistiin edellisenä vuonna samanniminen levy, jolla oli tosin vain kaksi samaa kappaletta kuin tällä levyllä.


title: High Voltage (vuoden 1976 albumi)

text: Suurin osa albumin kappaleista oli julkaistu alun perin vuonna 1975 Australiassa ilmestyneellä albumilla "T.N.T." Kaksi kappaletta oli ilmestynyt jo Australiassa julkaistulla esikoislevyllä "High Voltage".Sutcliffe/Simmons 2011, s.62.


title: High Voltage (vuoden 1976 albumi)

text: Albumia myytiin ilmestyessään noin 7 000 kappaletta. Vuonna 1982 se ylsi Yhdysvaltain Billboard-listan sijalle 146.


title: High Voltage (vuoden 1976 albumi)

text: AC/DC oli julkaissut kotimaassaan Australiassa kaksi albumia, kunnes suuri yhdysvaltalainen levy-yhtiö Atlantic Records teki yhtyeen kanssa sopimuksen. Atlanticin tarkoituksena oli ”siistiä” yhtyettä, sillä se ei vastannut imagoltaan maan listoja hallinneita Eaglesin ja Chicagon kaltaisia yhtyeitä. AC/DC vastusti ajatusta ja erityisesti Malcolm Youngin toiveesta se sai puhuttua itsensä muuttamaan Lontooseen, missä se voisi soittaa livenä.


title: High Voltage (vuoden 1976 albumi)

text: Ensimmäisen Lontoon-keikkansa yhtye soitti huhtikuussa 1976. Punk oli tuolloin muodissa, ja Sex Pistols- ja The Clash -yhtyeet soittivatkin samanaikaisesti lähistöllä. Samassa kuussa ilmestyi myös yhtyeen ensisingle Britanniassa; ”It’s a Long Way to the Top (If You Wanna Rock 'n' Roll)”. Toukokuussa AC/DC esiintyi välillä omilla pubikeikoillaan ja välillä se lämmitteli Back Street Crawler -yhtyettä tämän Britannian-kiertueella. Tämän jälkeen viikkomusiikkilehti "Sounds" sponsoroi yhtyeelle oman yhdeksäntoista esiintymistä kattavan Lock Up Your Daughters -brittikiertueen, joka alkoi solisti Bon Scottin kotikaupungista Glasgow'sta.


title: High Voltage (vuoden 1976 albumi)

text: Vaikka Australian ulkopuolella "High Voltagea" pidetään usein yhtyeen debyyttinä, olivat albumin kaikki kappaleet julkaistu jo aiemmin Australiassa. Niistä seitsemän oli ilmestynyt yhtyeen toisella albumilla "T.N.T." (1975) ja kaksi, ”Little Lover” ja ”She’s Got Balls”, "High Voltagen" Australian-versiolla vuonna 1975. Tätä rakennetta on pidetty ovelana, sillä on katsottu, että yhtye haki vielä itseään "High Voltagen" Australian-painoksella. Sen sijaan sitä seurannutta "T.N.T.:tä" on pidetty tasoltaan selvästi parempana, ja sille sisältyi useita AC/DC-klassikoita, kuten ”The Jack”, ”Live Wire” ja ”It’s a Long Way to the Top (If You Wanna Rock 'n' Roll)”.


title: High Voltage (vuoden 1976 albumi)

text: Musiikillisesti albumi on yksinkertainen ja paljaaksi riisuttu. Sitä on inspiroinut varhainen rock and roll ja mukana onkin alkukantaisia riffejä ja Chuck Berry -tyyppistä blues-boogie-groovea.


title: High Voltage (vuoden 1976 albumi)

text: Albumi julkaistiin Britanniassa ja Manner-Euroopassa huhtikuussaSutcliffe 2011, s.205. 1976 ja Yhdysvalloissa 28. syyskuuta. Se ei ollut ilmestyessään menestys; sitä myytiin vain 7 000 kappaletta, eikä se saavuttanut listasijoituksia. Lisäksi amerikkalainen musiikkilehti "Rolling Stone" kritisoi albumia kovin sanoin ja ilmoitti "High Voltagen" olevan ”hard rockin kaikkien aikojen pohjanoteeraus”. Sen sijaan arvostettu brittiläinen DJ John Peel innostui kutsuen AC/DC:tä ”australialaiseksi punkbändiksi”, mikä nosti siellä yhtyeen uskottavuutta.Sutcliffe/Simmons 2011, s. 63.


title: High Voltage (vuoden 1976 albumi)

text: Singlenä albumilta julkaistiin kappale ”It’s a Long Way to the Top (If You Wanna Rock 'n' Roll)”, joka ilmestyi sekä Britanniassa että Yhdysvalloissa yhtyeen ensisinglenä. Toinen single kyseisissä maissa oli samana vuonna 1976 ilmestynyt ”High Voltage”. Tosin Australiassa molemmat kappaleet oli julkaistu singlenä jo aiemmin, vuonna 1975.


title: High Voltage (vuoden 1976 albumi)

text: "High Voltage" saavutti Yhdysvalloissa Billboard-listan sijan 146 vuonna 1982. Ranskassa se nousi listan seitsemänneksi maaliskuussa 2003.


title: High Voltage (vuoden 1976 albumi)

text: Albumi julkaistiin vuonna 2003 remasteroituna osana AC/DC Remasters -sarjaa.


title: Alfonso Pérez

text: Alfonso Pérez Muñoz (s. 26. syyskuuta 1972 Getafe, Madridin maakunta, Espanja) on espanjalainen entinen jalkapalloilija. Hänen pelipaikkansa oli hyökkääjä.


title: Alfonso Pérez

text: Pérez aloitti ammattilaisuransa Primera Divisiónin Real Madridissa vuonna 1991, ja oli mukana voittamassa cup-mestaruutta vuonna 1993 ja liigamestaruutta vuonna 1995. Myöhemmin vuonna 1995 hän siirtyi Real Betisiin ja teki ensimmäisellä kaudellaan 25 maalia, joka on edelleen seuran yhden kauden maaliennätys. Espanjalainen urheilulehti "Don Balón" valitsi Pérezin Primera Divisiónin parhaaksi espanjalaispelaajaksi vuonna 1998. Vuonna 2000 Pérez teki sopimuksen Barcelonan kanssa, mutta epäonnistuneen kauden jälkeen hänet lainattiin ranskalaiseen Marseilleen. Kaudeksi 2002–2003 Pérez siirtyi lainalla vanhaan seuraansa Real Betisiin ja kauden päätteeksi seura hankki hänet jälleen pysyvästi riveihinsä. Ennen ammattilaisuransa päättämistä kesäkuussa 2005 Pérez voitti yhden cup-mestaruuden Real Betisin paidassa.


title: Alfonso Pérez

text: Espanjan maajoukkueessa Pérez teki ensiesiintymisensä 9. syyskuuta 1992 ystävyysottelussa Englantia vastaan, ja oli mukana vuoden 1998 MM-kilpailuissa sekä vuosien 1996 ja 2000 EM-kilpailuissa. Kaikkiaan hän pelasi 38 maaottelua ja teki 11 maalia. Kenties tunnetuin maaleista on hänen vuoden 2000 EM-kilpailuissa Jugoslaviaa vastaan viimeisellä minuutilla tekemä maali, jonka ansiosta Espanja selvisi jatkoon alkulohkostaan. Junioritasolla Pérez oli mukana voittamassa olympiakultaa vuoden 1992 kesäolympialaisissa.


title: Alfonso Pérez

text: Pérezin synnyinkaupungin jalkapalloseuran Getafen kotistadion kantaa hänen kunniakseen nimeä Coliseum Alfonso Pérez.


title: Dirty Deeds Done Dirt Cheap

text: Dirty Deeds Done Dirt Cheap on australialaisen hard rock -yhtye AC/DC:n toinen maailmanlaajuisesti julkaistu ja kolmas Australiassa julkaistu albumi. Australiassa albumi julkaistiin syyskuussa 1976, maailmanlaajuisesti saman vuoden joulukuussa. Yhdysvalloissa albumi julkaistiin vasta vuonna 1981.


title: Dirty Deeds Done Dirt Cheap

text: Kappaleesta "Jailbreak" julkaistiin musiikkivideo, mutta albumin kansainvälinen versio ei sisältänyt Jailbreak-kappaletta. Myöskään kappaletta "R.I.P. (Rock In Peace)" ei kansainvälisellä versiolla kuultu. "Jailbreak" julkaistiin myöhemmin "'74 Jailbreak" -EP:llä.


title: Dirty Deeds Done Dirt Cheap

text: Albumilta on julkaistu kaksi singleä, jotka ovat "Love at First Feel" ja "Dirty Deeds Done Dirt Cheap", joka herätti huomiota sanoituksillaan.


title: Dirty Deeds Done Dirt Cheap

text: Albumi julkaistiin remasteroituna vuonna 2003 osana "AC/DC remasters" -sarjaa.


title: Matra

text: Mécanique Avion TRAction eli Matra oli muun muassa autoja, polkupyöriä, ilmailutekniikkaa ja aseita valmistanut ranskalainen yritys. Siitä tuli vuonna 1994 Lagardère-ryhmän tytäryhtiö, ja se toimii nykyisin tuolla nimellä.


title: Matra

text: Matra tuli tunnetuksi 1960-luvulla, kun se aloitti autonvalmistuksen ostettuaan vuonna 1964 Automobiles René Bonnet -yhtiön. Matra Automobile valmisti urheilu- ja kilpa-autoja, ja ne menestyivät kilpailuissa hyvin.


title: Matra

text: Matra Hautes Technologies (MHT, ) toimi ilmailu-, puolustus- ja tietoliikennealoilla. Helmikuussa 1999 se yhdistyi Aérospatialen kanssa muodostaen Aérospatiale-Matran. 10. heinäkuuta 2000 Aérospatiale-Matrasta tuli osa EADS:ää.Matra Automobile syntyi kun Matra osti vuonna 1964 Automobiles René Bonnet -yhtiön. Matra-nimeä käytettiin henkilöautoissa ensimmäisen kerran huhtikuussa 1965 Renault-moottorisessa Matra Bonnet Djet V -mallissa (Djet lausutaan kuten englannin sana ”Jet”), joka oli päivitetty versio René Bonnet Djetistä.


title: Matra

text: Djet korvattiin Matra 530 -mallilla, jossa oli Ford Taunuksen V4-moottori. Matra ryhtyi 1970-luvulla myös läheiseen yhteistyöhön Simcan kanssa, valmistaen Simcan tekniikkaan perustuvia urheiluautoja, kuten Bagheeraa ja Murenaa. Matra valmisti myös Ranchoa, yhtä ensimmäisistä SUV-luokan autoista, joka tosin oli etuvetoinen. Rancho perustui Simca 1100:n pick-up-mallin tekniikkaan. Se pysyi tuotannossa 1980-luvulle asti, vielä Peugeot’n otettua Simcan haltuunsa.


title: Matra

text: Vuonna 1984 Renault julkaisi Espace-tila-auton, joka oli Matran valmistama, ja alun perin Chrysler UK:n kehittämä. Autosta tuli hyvin suosittu, ja se loi yhdessä Mitsubishi Chariotin ja Plymouth Voyagerin kanssa nykyaikaisten tila-autojen markkinaryhmän.


title: Matra

text: Matran suunnitteleman ja valmistaman Renault Avantimen huonon menestyksen jälkeen Matra ilmoitti 27. helmikuuta 2003 suunnittelevansa Romorantinin autotehtaansa sulkemista. Syyskuussa 2003 Pininfarina osti Matra Automobilen kehitys-, testaus- ja prototyyppitoiminnot. Yhtiö sai nimekseen Matra Automobile Engineering.Matra osallistui 1960- ja 1970 luvuilla sekä valmistajana että tallina muun muassa Le Mansin 24 tunnin ajoihin ja Formula 1 -sarjaan.


title: Matra

text: 1960-luvun puolivälissä Matra saavutti menestystä Formula 3- ja Formula 2 -sarjoissa erityisesti monokokkiin perustuneella MS5-autolla, voittaen Ranskan ja Euroopan mestaruudet. Vuonna Jacky Ickx hämmästytti Formula 1 -piirejä kellottamalla aika-ajoissa kolmanneksi nopeimman ajan (8.14) Saksan GP:ssä Nürburgringilla 1600 kuutiosenttimetrin moottorilla varustetulla MS7 F2-autollaan, päästen kilpailemaan 3000 cm³ -moottorisia F1-autoja vastaan. Kilpailu päättyi kuitenkin keskeytykseen.


title: Matra

text:
Matra tuli täysipainoisesti mukaan Formula 1 -sarjaan kaudelle , jolloin Jackie Stewart voitti kolme kilpailua Ken Tyrrelin tallin Matra MS10:llä, joka kilpaili varsinaisen Matran tehdastallin rinnalla. Auton polttoainetankit olivat lentokoneiden tapaan osa auton kantavaa rakennetta.
Matran toimitusjohtaja teki radikaalin päätöksen ennen kautta : Matran tehdastalli ei osallistuisi Formula 1:siin, vaan Matra antaisi tukensa Tyrrellin tallille, joka oli tuolloin nimeltään Matra International, ja rakentaisi uuden, Cosworth DFV -moottorisen auton rakenteellisilla polttoainetankeilla, vaikka ne olivatkin seuraavalle kaudelle kiellettyjä. Stewart voitti vuoden 1969 maailmanmestaruuden helposti uudella Cosworth-moottorisella Matra MS80:lla joka korjasi suurimman osan MS10:n heikkouksista. Valmistajien titteli oli ensimmäinen, joka voitettiin ranskalaisella autolla, ja nykypäivään mennessä ainoa, joka on voitettu Ranskassa valmistetulla autolla. Se oli huomattava saavutus valmistajalta, joka kilpaili vasta toista kauttaan F1:ssä.


title: Matra

text: Cosworthin moottorein varustetuin Lotuksen ja McLarenin tavoin Matra teki nelivetokokeiluja kauden 1969 aikana. Johnny Servoz-Gavinista tuli ensimmäinen ja ainoa kuljettaja joka saavutti pisteen nelivetoautolla sijoittuessaan Matra MS84:llä kuudenneksi Kanadan GP:ssä. MS84 oli Brabham BT26A:n ohella yksi viimeisistä putkirunkoisista F1-autoista.


title: Matra

text: Kaudeksi , kun Matra ryhtyi yhteistyöhön Simcan kanssa, se pyysi Tyrrelliä käyttämään omaa V12-moottoriaansa Cosworthin sijasta. Tyrrellin rahoituksesta suuri osa tuli kuitenkin Fordilta, joten Matran ja Tyrrellin yhteistyö päättyi ja Matra ajatti sen sijaan omaa tehdastalliaan vuoteen asti.


title: Matra

text: Matran V12 toimi Ligierin Formula 1 -autojen voimanlähteenä kausilla 1976–1978 ja 1981–1982.


title: Matra

text: Matra saavutti menestystä myös V12-moottoroiduilla urheiluautoillaan. Matra 670 voitti Le Mansissa vuosina 1972–1974. Se toi Matralle myös urheiluautojen valmistajien maailmanmestaruuden vuosina 1973 ja 1974.


title: Harmil

text: Harmil on Dahlakin saaristoon Punaisessameressä kuuluva saari. Se kuuluu valtiollisesti Eritreaan, ja siellä on ollut Italian tykistötukikohta. Italialainen hävittäjälaiva Francesco Nullo sai osuman liittoutuneiden hyökkäyksessä ja upposi Harmilin edustalla 21. lokakuuta 1940, ja komentajana toiminut meriupseeri Costantino Borsini sai surmansa. Saaren yllä väitetään myös käydyn toisen maailmansodan ilmataisteluita.


title: Harmil

text: Saari on asumaton, mutta siellä on edelleen sota-aikaisen Italian tykistötukikohdan raunioita sekä kaunista luontoa ja hyvä ankkuripaikka purjeveneille, joskin lähistöllä on myös vaarallisia riuttoja.. Saaren luota on löydetty harvinainen kotilolaji "Conus fragilissimus".


title: Burnt Weeny Sandwich

text: Burnt Weeny Sandwich on Frank Zappan ja hänen silloisen yhtyeensä Mothers of Inventionin levy vuodelta 1969. Ensimmäistä ja viimeistä raitaa lukuun ottamatta levy on instrumentaalinen ja tyylillisesti jatkoa Uncle Meatille. Tämä ja tätä seuraava levy, Weasels Ripped My Flesh, ovat alkuperäisen Mothersin jäämistöä: Zappa oli jo hajottanut kokoonpanon näiden levyjen ilmestyessä ja suuntautunut uusille teille.


Burnt Weeny Sandwich


title: Vanwall

text: Vanwall oli brittiläisen Tony Vandervellin perustama Formula 1 -kilpatalli, joka kilpaili F1:ssä vuosina 1954–1960.


title: Vanwall

text: Tony Vandervell oli brittiläinen tehtailija jonka Vandervell Products myi lisenssillä amerikkalaisia "Thin-wall" -laakereita. Hän kuului aluksi BRM-kilpatallin taustavoimiin, mutta turhautui tallin toimintaan. BRM:n Raymond Maysin syytettyä perusteettomasti Vandervellin laakereita tallin epäonnistumisesta Monzan Formula 1-osakilpailussa 1951 hän erosi ja perusti omansa.


title: Vanwall

text: Vandervell Racing Team hankki ensimmäiset autonsa ostamalla 125- ja 375-mallisia Ferrareita, joista muokattiin omat "Thinwall Specialit". Mm. niiden pakoputkistoa ja koreja viriteltiin ahkerasti. Reg Parnell voitti Silverstone International Trophy-kisan 1951 kolmannella Specialilla, jossa oli 375-mallin 4,5-litrainen moottori 125-mallin rungossa.


title: Vanwall

text: Neljäs Thinwall Special, muunneltu Ferrari 375, osallistui menestyksekkäästi Formula Libre-luokan lähtöihin vuosina 1952-54. Kuljettajina toimivat mm. Piero Taruffi, Mike Hawthorn ja Peter Collins.


title: Vanwall

text: Samaan aikaan Vandervell rakensi Nortonin ja Rolls Roycen osista omaa kilpamoottoriaan.


title: Vanwall

text: Ensimmäiset Vanwallin omat autot valmistuivat Cox Greenissä, Maidenheadissa. Nimi tuli Vandervellin ja Thinwallin yhdistelmästä. Runko oli Oven Maddockin suunnittelema ja Cooperin rakentama. "Vanwall Specialin" nelisylinterinen moottori oli aluksi kaksilitrainen ja se sai tulikasteensa Englannin F1-osakilpailussa Silverstonessa 1954. Vuoden 1955 loppuun mennessä moottori oli kehitetty jokseenkin luotettavaksi ja iskutilavuus kasvatettu Formula 1-sääntöjen mukaiseen 2,5 litraan.


title: Vanwall

text: Vuonna 1956 haettiin auton rungon ja korin kehittämiseen konsultaatiota Lotuksen Colin Chapmanilta. Frank Costinin kanssa hän kehitti autolle uuden aerodynaamisen korin, joka kompensoi auton suuresta moottorista johtuvaa korkeaa profiilia.


title: Vanwall

text: 1957 Vanwallit alkoivat olla todella kilpailukykyisiä, kuljettajiksi tuli kolme pätevää brittiä: Tony Brooks, Stirling Moss ja Stuart Lewis-Evans. Vuosi 1958 oli tallin paras. Brooks ja Moss voittivat kumpikin kolme Grand Prix’tä ja Vanwall saavutti autonvalmistajien maailmanmestaruuden. Kyseessä oli ensimmäinen F1-kausi, jolloin tallimestari erikseen nimettiin. Kauden päätöstä synkensi se, että Lewis-Evans kuoli Marokon osakilpailussa saamiinsa vammoihin.


title: Vanwall

text: Vandervell joutui lepoon terveytensä heikentyessä, ja Vanwallin toiminta supistui. 1959 se osallistui vain Englannin F1-osakilpailuun kevennetyllä mallilla, joka ei pärjännyt uusille Coopereille. 1960 näyttäydyttiin Ranskan GP:ssä. 1961, Formula 1-sarjan siirryttyä 1,5-litraisiin, Vanwall osallistui kolmilitraisille tarkoitettuun Intercontinental Formulaan uudella takamoottorisella autolla. Sarja ei kuitenkaan saanut suosiota, ja Vanwall sulki ovensa kokonaan.


title: End of You

text: End of You on vuonna 2003 perustettu suomalainen rockyhtye, jonka perusti laulaja/säveltäjä Jami Pietilä.


title: End of You

text: End of You:n perusti 2003 laulaja/säveltäjä Jami Pietilä. Ensimmäisen video ja “Walking With No One” demo (7 kappaletta) herätti kiinnostusta mm. goottilaisen metallimusiikin kuuntelijoiden piirissä. Demon julkaisun jälkeen yhtye solmi levytyssopimuksen Spinefarm Recordsin kanssa (Universal).


title: End of You

text: Marraskuussa 2005 ensimmäinen single “Walking With No One” julkaistiin suomessa ja se saavutti singlelistalla sijoituksen 17 . Single oli ahkerassa radiosoitossa useilla suosituilla radiokanavilla. 1.4.2006, single julkaistiin Euroopassa ja 29.3.2006 odotettu albumi, "Unreal" julkaistiin maailmanlaajuisesti. Albumin julkaisun jälkeen End of You:ta haastateltiin lukuisiin musiikki julkaisuihin, radio/tv -ohjelmiin ja yhtye soitti eri festivaaleilla.


title: End of You

text: End of You:n toinen albumi “Mimesis” julkaistiin huhtikuussa 2008. Single “You deserve more” sai hyvän vastaanoton rock radiokanavilla. Tuottajana “Unreal” ja “Mimesis” levyillä toimi Hiili Hiilesmaa (HIM, Apocalyptica).


title: End of You

text: 2009 End of You julkaisi kolmannen levyn ""Remains of the Day"" Playground Music:in kanssa. Single "Star Parade" sai radiosoittoa ja soi edelleen monien Suomalaisten rokkibaarien soittolistoilla.


title: End of You

text: Keikkailtuaan aktiivisesti 8 vuotta, End of You vetäytyi toistaiseksi määrittelemättömälle tauolle Tavastian konsertin jälkeen Maaliskuussa 2011.


title: End of You

text: Tauon jälkeen, yhtyeen laulaja Jami Pietilä lähti lähes vuoden kestävälle maailman ympäri matkalle. Palattuaan End of You kirjoitti paljon uutta materiaalia, mutta päätti olla julkaisematta niitä toistaiseksi. Hetken aikaa bändi keskittyi muihin projekteihin, mutta 2017 bändi päätti ruveta julkaisemaan uutta musiikkia. Single “Stay” julkaistiin joulukuussa 2017. “Soul Eater” Toukokuussa 2018 ja “Bird on the Wire” Heinäkuussa 2018.


title: End of You

text: 2018 End of You nähdään taas keikolla ja esiintyi esimerkiksi John Smith Rock Festivaaleilla heinäkuussa.


title: Itä-Timorin lippu

text: Itä-Timorin lippu on yksi Itä-Timorissa käytettävistä kansallistunnuksista. Nykyinen lippu on samanlainen kuin vuoden 1975 lippu, joka ehti tosin olla vain hetken itsenäisen Itä-Timorin lippuna, sillä Indonesia liittolaisineen miehitti maan yhdeksän päivää itsenäisyysjulistuksesta, jossa Itä-Timor irrottautui Portugalista. Nykyinen lippu otettiin käyttöön uudelleen 2002, jolloin Itä-Timor itsenäistyi Indonesiasta YK:n tuella.


title: Itä-Timorin lippu

text: Maan lippu on suorakulmion muotoinen, jossa on kaksi päällekkäistä tasakylkistä kolmiota. Pienempi kolmio on musta ja suurempi keltainen. Mustan kolmion keskellä on viisisakarainen valkoinen tähti. Loppuosaltaan lippu on punainen. Lipun väreistä keltainen kuvaa maan kolonialistien vallan alla, musta kuvaa hämäryyttä joka on voitettava, punainen kuvaa kansan taistelua vapauteen ja valkoinen kuvaa rauhaa.


title: Valga

text: Valga () on epäitsenäinen kaupunki () Valgan kunnassa Valgamaalla Virossa. Se on Valgan kunnan ja Valgamaan maakunnan keskuspaikka maan eteläisellä, Latvian-vastaisella rajalla.


title: Valga

text: Valga oli itsenäinen kaupunki vuoteen 2017 asti. Vuoden 2017 kuntauudistuksessa Valgan kaupunki sekä Karulan, Tahevan, Tõllisten ja Õrun kunnat yhdistettiin Valgan kunnaksi.


title: Valga

text: Valga oli vuoteen 1920 asti samaa kaupunkia Latvian puolella sijaitsevan Valkan kanssa. Valtioiden raja kulkee nykyään entisen kaupungin keskellä.


title: Valga

text: Vuonna 2010 kaupungin asukasluku oli 13 692, pinta-ala 16,54 neliökilometriä ja asukastiheys 827,8 asukasta neliökilometrillä.


title: Valga

text: Suurimman osan historiastaan Valga on ollut yksi kaupunki, asukkaina sekä virolaisia että latvialaisia. Valgalle myönnettiin kaupunginoikeudet vuonna 1548, jolloin Valga kuului Puolaan. Sittemmin Valga on kuulunut saksalaiseen Riian arkkihiippakuntaan, Ruotsin kuningaskunnan Liivinmaan käskynhaltijakuntaan vuosina 1629-1721 ja Venäjän keisarikunnan Liivinmaan kuvernementtiin vuosina 1721–1917.


title: Valga

text:
Valgasta tuli tärkeä risteysasasema 1800-luvulla, jolloin valmistuivat radat Tarttoon, Riikaan ja Pihkovaan. 1900-luvun alussa valmistui vielä yhteys Pärnuun. 1800-luvun lopulla Valgan opettajankoulutuslaitos oli tärkeä oppilaitos (sen sijaintipaikka oli nykyisessä Valkassa). Keskustassa sijaitseva neoklassista arkkitehtuuria edustava Valgan kaupungintalo valmistui 1865 entisen markkinatorin paikalle. Valgan ensimmäinen virolainen kaupunginjohtaja oli apteekkari Johannes Märtson vuosina 1902-1917. Vuosina 1917-1918 kaupunginjohtaja oli latvialainen Kārlis
Aleksandrs Ozoliņš. Latvian itsenäisyysjulistus annettiin kaupungitalolta 1917.


title: Valga

text: Vuonna 1911 valmistuneessa art nouveau-tyylisessä Säde-klubitalossa sijaitsi pankkeja, hotelli ja teatteri. Talo remontoitiin 1999, ja nykyisin siinä on Valgan kaupunginmuseo.


title: Valga

text: Viron ja Latvian itsenäistyttyä Valga jaettiin kahtia: pohjoisemmasta osasta tuli virolainen Valga ja eteläosista latvialainen Valka. Tämän jälkeen kaupungin osasta toiseen siirryttäessä oli kuljettava passintarkastuksen ja raja-aseman kautta, mikä ärsytti asukkaita. Saman suvun jäsenistä osa saattoi asua Latvian puolella, osa Viron. Maiden muuttaminen neuvostotasavalloiksi poisti rajatarkastukset. Uuden itsenäisyyden myötä valtioiden raja kulkee taas kaupungin halki. Aluksi jonot tulliasemilla häiritsivät matkailijoita. Vuonna 2007 maiden liityttyä Schengen-sopimukseen rajatarkastukset lopetettiin jälleen.


title: Valga

text: Vuonna 2011 silloisessa Valgan kaupungissa oli 12 261 asukasta, joista 7 887 (64,3 %) oli virolaisia, 3 225 (26,3 %) venäläisiä ja 1 119 (9,1 %) muita kansallisuuksia.


title: Valga

text: Valga sijaitsee teiden ja rautateiden risteyskohdassa: valtatie 3 kohti Tarttoa ja valtatie 6 Pärnuun alkavat Valgasta. Valgan rautatieasemalta on yhteys Latviaan, Venäjän rajalle Koidulaan ja Tallinnaan.


title: Valga

text: Vuodesta 1944 alkaen kaupungissa on julkaistu paikallislehteä nimeltä "Valgamaalane" sekä vuodesta 2003 alkaen myös venäjänkielistä "Walk"-lehteä.


title: Valga

text: Valgan ystävyyskaupunki Suomessa on Tornio.


title: Weasels Ripped My Flesh

text: Weasels Ripped My Flesh on Frank Zappan vuonna 1970 julkaisema levy, joka koostuu hänen yhtyeensä The Mothers Of Inventionin 1960-luvun kokoonpanon jälkeenjättämästä materiaalista. Levy on pääosin instrumentaalinen ja osin live-äänitetty.


title: Weasels Ripped My Flesh

text: Instrumentaaliraidat ovat kokeilevaa Zappaa tyypillisimmillään. "Directly From My Heart To You" on cover-versio Little Richardin kappaleesta. "My Guitar Wants To Kill Your Mama" julkaistiin myös singlenä. "Oh No" on Lumpy Gravyltä peräisin oleva melodia, joka toistuu monilla Zappan levyillä. Nimiraita koostuu pelkästä pariminuuttisesta feedbackistä.


Weasels Ripped My Flesh


title: Pohjois-Korean lippu

text: Pohjois-Korean () (eli virallisesti Korean demokraattisen kansantasavallan) lippu on yksi Pohjois-Koreassa käytettävistä kansallistunnuksista. Lippu otettiin käyttöön vuonna 1948. Lipussa esiintyy joitakin kommunismiin yhdistettäviä asioita (kuten kommunismin punainen tähti), sillä Pohjois-Korea oli jo vuonna 1948 kommunistivaltio, jonka tärkein tukija oli Neuvostoliitto.


title: Pohjois-Korean lippu

text: Punainen väri edustaa vallankumouksellista isänmaallisuutta. Sinisten raitojen sanotaan merkitsevän "Korean kansan pyrkimystä liittyä koko maailman vallankumouksellisiin ja taistella itsenäisyyden, ystävyyden ja rauhanaatteen puolesta".


title: Viittomakielen tulkki

text:
Viittomakielen tulkki on tulkki, jonka toinen työkieli on viitottu kieli.
Viittomakielen tulkki välittää puolueettomasti viestejä viitotun ja puhutun kielen välillä. Tulkkaus tapahtuu pääasiassa simultaanitulkkauksena. Puhutun ja viitotun kielen lisäksi tulkkausta voidaan tehdä muilla kommunikaatiomenetelmillä, kuten kuuroutuneille viitotulla puheella tai kuurosokeille kädestä käteen- eli taktiiliviittomisella tai muilla kuurosokeiden kommunikaatiomenetelmillä. Tulkki ei ole kuuron avustaja.


title: Viittomakielen tulkki

text: Suomessa on noin 700 tutkinnon suorittanutta viittomakielen tulkkia, joista noin 450 työskentelee alalla. Osa tulkeista työskentelee myös kielenkääntäjinä, viittomakommunikaation opettajina ja tulkkivälittäjinä.


title: Viittomakielen tulkki

text: Suomessa viittomakielen tulkkien tutkintonimike oli ennen muutosta viittomakielentulkki (AMK), mutta on nykyään vain Tulkki (AMK), ja on 240 opintopisteen laajuinen humanistisen alan ammattikorkeakoulututkinto. Tutkinnon voi suorittaa neljässä vuodessa.


title: Pari

text: Pari voi viitata johonkin seuraavista:


title: Windows Vistan kritiikki

text: Windows Vista -käyttöjärjestelmän ominaisuudet ja lisenssiehdot ovat kohdanneet arvostelua koko tuotteen kehityshistorian ajan. Täysimääräisinä toteutuessaan ne olisivat suuresti rajoittaneet käyttäjän oikeuksia oman tietokoneeseensa hallintaan ja hankkimaansa digitaaliseen materiaaliin, minkä lisäksi kritiikkiä on aiheuttanut monien luvattujen ominaisuuksien poisjääminen lopullisesta versiosta.


title: Windows Vistan kritiikki

text: Windows Vistan lisenssiehdot rajaavat käyttöjärjestelmän ostajan oikeutta omaan tuotteeseensa ennennäkemättömän laajasti.


title: Windows Vistan kritiikki

text: Yksi kaikkein eniten kritiikkiä osakseen saaneista toiminnoista on järjestelmään sisäänrakennettu digitaalisten oikeuksien hallinta ja erityisesti sen uudet muodot, kuten High-Bandwidth Digital Content Protection (HDCP). HDCP rajoittaa korkealaatuisen DVD-videomateriaalin kuvanlaatua ja sumentaa kuvan tarkoituksella lähes katselukelvottomaksi, ellei käyttäjällä ole HDCP-yhteensopivaa näyttöä ja näytönohjainta. Toisaalta HDCP:tä tukevat näytöt ja näytönohjaimet yleistyvät nopeasti ja HDCP-materiaalin saapumiseenkin kestää vielä kauan, joten tästä tuskin aiheutuu sen suurempaa ongelmaa.


title: Windows Vistan kritiikki

text:
On vaikeaa arvioida, kuinka suuri osa korkealaatuisesta HD-videomateriaalista tulee käyttämään HDCP:tä osana kopiosuojaustaan. On myös epäselvää, kuinka paljon yhteensopivia näyttöjä ja näytönohjaimia tulee myyntiin ennen Vistan julkaisua.
Vaikka korkealaatuisesta HD-videomateriaalista merkittävä osa ei tulisikaan käyttämään HDCP:tä, Microsoft ei ole ainoa, joka pakottaa käyttäjät digitaalisten oikeuksien hallintaan. Siitä on päätetty pääasiassa sisällön tuottajien, ei tarvittavan laitteiston valmistajien kesken.


title: Windows Vistan kritiikki

text:
Tämän lisäksi Vistan 32-bittisistä paketeista on päätetty jättää pois vaatimus digitaalisesti allekirjoitetuista ajureista. Tästä syystä saattavat ehkä vain 64-bittisen Vistan käyttäjät voida katsella HDCP-suojattuja HD-DVD- ja Blu-ray -elokuvia. Syy tähän on, että allekirjoittamattomalla ajurilla voidaan "ehkä" suorittaa käyttöjärjestelmässä käskyjä, joilla siten voisi mahdollisesti ohittaa mahdolliset käytönrajoitukset. Tämä ei kuitenkaan tule rajoittamaan sisällönkopioimista merkittävästi ja siitä tulee olemaan enemmän haittaa kuluttajille ja sisällöntuottajille kuin hyötyä.
Lisäksi allekirjoittamattomat ajurit ovat potentiaalinen tietoturvan ja vakauden vaarantava tekijä, vaikka ne lisäävätkin Vistan ajurikantaa XP:n tasolle mahdollistaen useimpien laitteiden sujuvan toiminnan heti Vistan julkaisun yhteydessä.